title: Padomes Lēmums (ES) 2016/342 (2016. gada 12. februāris) par to, lai Savienības vārdā noslēgtu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu *, no otras puses

text:
                  16.3.2016

                  LV

                  Eiropas Savienības Oficiālais Vēstnesis

                  L 71/1

            PADOMES LĒMUMS (ES) 2016/342
      (2016. gada 12. februāris)
      par to, lai Savienības vārdā noslēgtu Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (*), no otras puses
      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 37. pantu saistībā ar 31. panta 1. punktu,
      ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 7. punktu, 218. panta 6. punkta a) apakšpunkta i) punktu un 218. panta 8. punkta otro daļu,
      ņemot vērā Eiropas Komisijas priekšlikumu,
      ņemot vērā Eiropas Parlamenta piekrišanu,
      tā kā:

                  (1)

                  Saskaņā ar Padomes Lēmumu (ES) 2015/1988 (1) Stabilizācijas un asociācijas nolīgums starp Eiropas Savienību un Eiropas Atomenerģijas kopienu un Kosovu (“nolīgums), Savienības vārdā tika parakstīts 2015. gada 22. oktobrī, ņemot vērā tā noslēgšanu vēlāk.

                  (2)

                  Starp ES un Kosovu pastāv spēcīgas saites, un tām ir kopīgas vērtības un vēlme stiprināt šīs saites un iedibināt ciešas un ilgstošas attiecības, kas balstās uz savstarpīgumu un abpusēju interesi un kas ļautu Kosovai turpmāk stiprināt un paplašināt attiecības ar Savienību.

                  (3)

                  “Pirmā vienošanās par principiem, kas reglamentē attiecību normalizāciju” tika panākta 2013. gada 19. aprīlī ES veicinātajā dialogā.

                  (4)

                  Nolīgumā paredzēta asociācijas starp Savienību un Kosovu izveide, nosakot savstarpējas tiesības un pienākumus, kopīgu rīcību un īpašu procedūru. Tajā ietverti arī noteikumi, uz kuriem attiecas Līguma par Eiropas Savienību (LES) V sadaļas 2. nodaļas par Savienības kopējo ārpolitiku un drošības politiku darbības joma. Tāpēc lēmums noslēgt nolīgumu būtu jābalsta uz juridisko pamatu, ar kuru paredz izveidot asociāciju, kas ļauj Savienībai uzņemties saistības visās jomās, uz kurām attiecas Līgumi, un balstoties uz juridisko pamatu nolīgumiem jomās, uz kurām attiecas LES V sadaļas 2. nodaļa.

                  (5)

                  Šis ir nolīgums, ko slēdz tikai ES. Saistības un sadarbība, ko saskaņā ar šo nolīgumu uzņemas Savienība, attiecas vienīgi uz jomām, kuras aptver acquis vai esošā Savienības politika. Šā nolīguma kā nolīguma, kuru slēdz tikai ES, parakstīšana un noslēgšana neskar līdzīgu nolīgumu būtību un darbības jomu, par kuriem paredzēts vest sarunas turpmāk. Tas arī neskar ES iestāžu pilnvaras, kas tām piešķirtas Līgumos, un ES iestāžu un dalībvalstu nostājas attiecībā uz kompetenci. Nolīgumā paredzēta daudzpusīga sadarbība dažādās politikas jomās, tostarp tieslietu un iekšlietu jomā.

                  (6)

                  Nolīguma noslēgšana neskar dalībvalstu nostāju par Kosovas statusu, par ko lēmumu pieņems saskaņā ar dalībvalstī pieņemto praksi un starptautiskajām tiesībām.

                  (7)

                  Turklāt neviens termins, formulējums vai definīcija, kas izmantota šajā lēmumā un pievienotajā nolīguma tekstā, nedz atsauce uz nepieciešamo juridisko pamatu nolīguma noslēgšanai nenozīmē to, ka Savienība atzīst Kosovu par neatkarīgu valsti, kā arī nenozīmē, ka atsevišķas dalībvalstis Kosovu par tādu atzīst, ja iepriekš nav to izdarījušas.

                  (8)

                  Nolīguma noslēgšana attiecībā uz jautājumiem, kuri ir Eiropas Atomenerģijas kopienas kompetencē, notiks saskaņā ar atsevišķu procedūru.

                  (9)

                  Nolīgums būtu jāapstiprina,

            IR PIEŅĒMUSI ŠO LĒMUMU.
      1. pants
      Stabilizācijas un asociācijas nolīgums starp Eiropas Savienību un Eiropas Atomenerģijas kopienu un Kosovu ar šo tiek apstiprināts Savienības vārdā attiecībā uz daļām, uz kurām attiecas LES un Līgums par Eiropas Savienības darbību.
      Nolīguma teksts ir pievienots šim lēmumam.
      2. pants
      Padomes priekšsēdētājs Savienības vārdā sniedz nolīguma 144. pantā paredzēto paziņojumu (2).
      3. pants
      1.   Stabilizācijas un asociācijas padomes priekšsēdētājs no Savienības puses ir Savienības Augstā pārstāve ārlietās un drošības politikas jautājumos saskaņā ar viņas pienākumiem, kuri noteikti Līgumos, un Ārlietu padomes priekšsēdētājas pienākumiem.
      Stabilizācijas un asociācijas komitejas priekšsēdētājs ir Komisijas pārstāvis.
      2.   Komisija ir pilnvarota Savienības vārdā apstiprināt nolīguma grozījumus tad, ja nolīgums paredz tos pieņemt Stabilizācijas un asociācijas komitejā.
      4. pants
      Šis lēmums neskar dalībvalstu un Savienības nostāju par Kosovas statusu.
      5. pants
      Šis lēmums stājas spēkā tā pieņemšanas dienā.

         Briselē, 2016. gada 12. februārī

               Padomes vārdā –

               priekšsēdētājs

            J.R.V.A. DIJSSELBLOEM

         (*)  Šis nosaukums neskar nostājas par statusu un atbilst ANO DP rezolūcijai 1244(1999) un Starptautiskās tiesas atzinumam par Kosovas neatkarības deklarāciju.

         (1)  OV L 290, 6.11.2015., 4. lpp.

         (2)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta un Padomes Lēmums Nr. 602/2012/ES ( 2012. gada 4. jūlijs ) par grozījumiem Nolīgumā par Eiropas Rekonstrukcijas un attīstības bankas (ERAB) dibināšanu, ar ko paplašina ERAB darbības ģeogrāfisko apgabalu, aptverot Vidusjūras dienvidu un austrumu reģionu

text:
               7.7.2012

               LV

               Eiropas Savienības Oficiālais Vēstnesis

               L 177/1

         EIROPAS PARLAMENTA UN PADOMES LĒMUMS Nr. 602/2012/ES
   (2012. gada 4. jūlijs)
   par grozījumiem Nolīgumā par Eiropas Rekonstrukcijas un attīstības bankas (ERAB) dibināšanu, ar ko paplašina ERAB darbības ģeogrāfisko apgabalu, aptverot Vidusjūras dienvidu un austrumu reģionu
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. pantu,
   ņemot vērā Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:

               (1)

               Eiropas Rekonstrukcijas un attīstības banka (ERAB) kopš tās dibināšanas 1991. gadā ir palīdzējusi Centrāleiropas un Austrumeiropas valstīm pāriet uz atvērtu tirgus ekonomiku un veicināt privātu un uzņēmējdarbības iniciatīvu. Lai veicinātu līdzīgus mērķus, ERAB darbības ģeogrāfiskais apgabals būtu jāpaplašina, aptverot arī Vidusjūras dienvidu un austrumu reģionu. Reaģējot uz ekonomisko un politisko situāciju Vidusjūras dienvidu un austrumu reģiona valstīs, ERAB ir izstrādājusi pakāpenisku pieeju savas darbības sākšanai, kas ļaus ņemt vērā reģiona īpatnības.

               (2)

               Saskaņā ar ERAB Direktoru padomes ziņojumu valdei par bankas darbības ģeogrāfiskā apgabala paplašināšanu, aptverot Vidusjūras dienvidu un austrumu reģionu, Vidusjūras dienvidu un austrumu reģionā ietilpst valstis, kuras atrodas Vidusjūras krastā, kā arī Jordānija, kas ir cieši integrēta minētajā reģionā.

               (3)

               Reaģējot uz 2011. gada notikumiem Vidusjūras dienvidu un austrumu reģionā, Komisija un Savienības Augstā pārstāve ārlietās un drošības politikas jautājumos 2011. gada 8. martā iesniedza kopīgu paziņojumu “Partnerattiecības demokrātijai un kopīgam uzplaukumam ar Vidusjūras dienvidu reģionu”, paužot stingru Savienības politisko un ekonomisko atbalstu reģionam. Kopīgais paziņojums ietvēra iespēju paplašināt ERAB pilnvaras, lai aptvertu dienvidu kaimiņvalstis, balstoties uz ERAB pieredzi pēdējo 20 gadu laikā. Minētais kopīgais paziņojums guva plašu atbalstu 2011. gada 24. un 25. marta Eiropadomē. Eiropas Parlaments 2011. gada 7. aprīļa rezolūcijā par Eiropas kaimiņattiecību politikas dienvidu dimensijas pārskatīšanu aicināja ERAB grozīt tās statūtus, lai piedalītos finanšu palīdzības procesā.

               (4)

               2011. gada maijā G8 līderi sāka Dovilas partnerību, lai palīdzētu Vidusjūras dienvidu un austrumu reģiona valstīm pāriet uz brīvu, demokrātisku un tolerantu sabiedrību, un aicināja ERAB paplašināt tās darbības ģeogrāfisko apgabalu, lai izmantotu tās pieredzi un atbalstītu minēto valstu pāreju uz daudzpartiju demokrātijas, plurālisma un tirgus ekonomikas principiem.

               (5)

               ERAB darbības paplašināšana, aptverot Vidusjūras dienvidu un austrumu reģionu, atspoguļo Savienības un starptautiskās sabiedrības atbalstu “arābu pavasara” raisītajām cerībām saistībā ar minētā reģiona pāreju uz tirgus ekonomiku un plurālistisku un demokrātisku sabiedrību.

               (6)

               Ņemot vērā ekonomikas nestabilitāti jaunajās ERAB darbības valstīs un sociālo nevienlīdzību, kas bija viens no “arābu pavasara” nemieru galvenajiem iemesliem, Savienības pārstāvjiem ERAB pārvaldes struktūrās būtu jāmudina ERAB likt lielāku uzsvaru uz privātā sektora attīstību, lai, izmantojot savu finansējumu, tā palīdzētu veidot sociāli taisnīgu un ekoloģiski ilgtspējīgu sabiedrību, kā paredzēts attiecīgajos Tūkstošgades attīstības mērķos un atbilstoši Līguma par Eiropas Savienību 3. panta 5. punktam un 21. pantam. Savienības pārstāvjiem ERAB pārvaldes struktūrās jo īpaši būtu jāveicina ERAB ieguldījums pārejā uz energoefektīvu, sociāli iekļaujošu un atvērtu tirgus ekonomiku, vienlaikus ņemot vērā sociālo, nabadzības, pilsonisko un cilvēktiesību kontekstu.

               (7)

               Ar Rezolūciju Nr. 137 un Nr. 138, kas pieņemtas 2011. gada 30. septembrī, ERAB valde nobalsoja par ERAB dibināšanas nolīguma (“Nolīgums”) vajadzīgajiem grozījumiem, kas ļauj paplašināt ERAB darbības ģeogrāfisko apgabalu, aptverot Vidusjūras dienvidu un austrumu reģionu, vienlaikus saglabājot tās saistības attiecībā uz pašreizējām darbības valstīm. Attiecībā uz minētajiem grozījumiem “par” nobalsoja visi ERAB ES pilnvarnieki, tostarp pilnvarnieks, kas pārstāv Savienību.

               (8)

               Ar Rezolūciju Nr. 134, kas pieņemta 2011. gada 21. maijā, ERAB valde uzsvēra, ka plānotā ERAB pilnvaru paplašināšana būtu jānodrošina, neprasot tās kapitāla daļu turētājiem veikt papildu kapitāla ieguldījumus.

               (9)

               Saskaņā ar Nolīguma 56. pantu ERAB valdei ir jājautā visiem dalībniekiem, vai tie piekrīt ierosinātajiem grozījumiem.

               (10)

               Savienības pārstāvjiem ERAB pārvaldes struktūrās būtu jādara viss iespējamais, lai mudinātu ERAB cieši uzraudzīt savas darbības, īpaši valstīs, kurās trūkst politiskās atbildības, kurās tiek pārkāptas pilsoniskās tiesības un cilvēktiesības vai ir augsts korupcijas līmenis. Turklāt Savienības pārstāvjiem ERAB pārvaldes struktūrās būtu jāpieliek maksimālas pūles, lai nodrošinātu, ka ERAB darbībās jaunajās darbības valstīs tiek ņemti vērā principi par piesardzīgu praksi banku pakalpojumu jomā, pārredzamību un krāpšanas apkarošanu, kā paredzēts Eiropas Parlamenta un Padomes Lēmumā Nr. 1219/2011/ES (2011. gada 16. novembris) par Eiropas Savienības parakstīšanos uz Eiropas Rekonstrukcijas un attīstības bankas (ERAB) papildu kapitāla daļām sakarā ar lēmumu par kapitāla palielināšanu (2).

               (11)

               Veicot savu darbību Vidusjūras dienvidu un austrumu reģionā, Savienības pārstāvjiem ERAB pārvaldes struktūrās būtu jāmudina ERAB turpināt ciešu sadarbību ar Savienību un sadarboties ar pilsonisko sabiedrību, kā arī turpināt attīstīt tās ciešo sadarbību ar Eiropas Investīciju banku un citām Eiropas un starptautiskajām publiskajām finanšu iestādēm, lai pilnībā izmantotu to salīdzinošās priekšrocības. ERAB būtu arī jāizvairās no šādu citu publisko finanšu iestāžu darbības dublēšanas.

               (12)

               Pirms ERAB apstiprina kādu potenciālu jauno darbības valsti, tai būtu jāveic detalizēti tehniskie novērtējumi par attiecīgajā valstī pastāvošajiem ekonomiskajiem un politiskajiem apstākļiem, tostarp novērtējums par to, kā minētā valsts ievēro daudzpartiju demokrātijas, plurālisma un tirgus ekonomikas principus, kas noteikti Nolīguma 1. pantā, novērtējums par pārejas posma trūkumiem un pārskats par citu starptautisku finanšu iestāžu darbību minētajā valstī un par prioritātēm, saistībā ar kurām ERAB varētu vislabāk izmantot savas unikālās zināšanas un prasmes. Apspriežot minētos novērtējumus, Savienības pārstāvjiem ERAB pārvaldes struktūrās būtu jāmudina ERAB pilnībā ņemt vērā Savienības uzskatus.

               (13)

               Ziņojumā, ko Komisija ir aicināta iesniegt saskaņā ar Lēmumu Nr. 1219/2011/ES līdz kapitāla resursu ceturtās pārskatīšanas laikposmam no 2011. līdz 2015. gadam beigām, Komisijai būtu jāņem vērā ERAB darba paplašināšana, aptverot Vidusjūras dienvidu un austrumu reģionu.

               (14)

               Attiecībā uz ERAB ieguldījumu Vidusjūras dienvidu un austrumu reģiona potenciālo darbības valstu pārejā uz labi funkcionējošu, ilgtspējīgu un modernu tirgus ekonomiku, Savienības pārstāvjiem ERAB pārvaldes struktūrās būtu jāaicina ERAB katru gadu ziņot par savu darbību un pirms piecgades kapitāla resursu pārskatīšanas veikt visaptverošu novērtējumu par tās ietekmi uz šādas ekonomikas izveidi.

               (15)

               Tādēļ Nolīguma grozījumi būtu jāapstiprina Savienības vārdā,

         IR PIEŅĒMUŠI ŠO LĒMUMU.
   1. pants
   Ar šo Savienības vārdā tiek apstiprināti Nolīguma 1. un 18. panta grozījumi, kas paplašina ERAB darbības ģeogrāfisko apgabalu.
   Grozījumu teksts ir iekļauts pielikumā informācijas nolūkos.
   2. pants
   ERAB pilnvarnieks, kas pārstāv Savienību, deklarāciju par grozījumu apstiprināšanu Savienības vārdā paziņo ERAB.
   3. pants
   ERAB pilnvarnieks, kas pārstāv Savienību, kā daļu no gada ziņojuma Eiropas Parlamentam sniedz arī ziņojumu par ERAB pasākumiem un darbībām Vidusjūras dienvidu un austrumu reģionā.
   4. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2012. gada 4. jūlijā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  Eiropas Parlamenta 2012. gada 13. jūnija nostāja (Oficiālajā Vēstnesī vēl nav publicēta) un Padomes 2012. gada 26. jūnija lēmums.

      (2)  OV L 313, 26.11.2011., 1. lpp.

      PIELIKUMS

         GROZĪJUMI NOLĪGUMĀ PAR EIROPAS REKONSTRUKCIJAS UN ATTĪSTĪBAS BANKAS DIBINĀŠANU

      Nolīguma par Bankas dibināšanu 1. pantu groza, lai izteiktu šādi (jaunais teksts kursīvā):

         “1. pants
         Mērķis
         Veicot ieguldījumu ekonomikas attīstībā un rekonstrukcijā, Bankas mērķis ir sekmēt pāreju uz atklātu, uz tirgu orientētu ekonomiku un veicināt privātu un uzņēmējdarbības iniciatīvu Centrāleiropas un Austrumeiropas valstīs, kas atzīst un ievēro daudzpartiju demokrātijas, plurālisma un tirgus ekonomikas principus. Bankas mērķi saskaņā ar tiem pašiem nosacījumiem var īstenot arī Mongolijā un Vidusjūras dienvidu un austrumu reģiona dalībvalstīs, kā to nosaka Banka pēc balsojuma, kurā “par” nobalsojuši ne mazāk kā divas trešdaļas pilnvarnieku, kas pārstāv ne mazāk kā trīs ceturtdaļas kopējo balsstiesīgo dalībnieku. Līdz ar to visas atsauces šajā nolīgumā un tā pielikumos uz “Centrāleiropas un Austrumeiropas valstīm”, “valstīm, kas atrodas Centrāleiropā un Austrumeiropā”, “saņēmējvalsti (vai saņēmējvalstīm)” vai “saņēmēju dalībvalsti (vai saņēmējām dalībvalstīm)” attiecas arī uz Mongoliju, kā arī uz ikvienu no šādām Vidusjūras dienvidu un austrumu reģiona valstīm.”

      Nolīguma par Bankas dibināšanu 18. pantu groza, lai izteiktu šādi (jaunais teksts kursīvā):

         “18. pants
         Īpašie fondi

                     i)

                     Banka var piekrist pārvaldīt īpašos fondus, kas paredzēti, lai īstenotu Bankas mērķi, un kas iekļaujas bankas funkcijās saņēmējvalstīs un potenciālajās saņēmējvalstīs. Jebkāda šāda īpaša fonda pārvaldīšanas izmaksas pilnībā sedz no minētā īpašā fonda.

                     ii)

                     Šā punkta i) apakšpunkta nolūkos pēc tāda dalībnieka lūguma, kas nav saņēmējvalsts, valde var nolemt, ka šāds dalībnieks kvalificējas kā potenciāla saņēmējvalsts uz tādu ierobežotu periodu un saskaņā ar tādiem noteikumiem, kādi šķiet ieteicami. Šādu lēmumu pieņem, ja par to nobalso vismaz divas trešdaļas pilnvarnieku, kas pārstāv ne mazāk kā trīs ceturtdaļas kopējo balsstiesīgo dalībnieku.

                     iii)

                     Lēmumu atļaut dalībniekam kvalificēties kā potenciālai saņēmējvalstij var pieņemt tikai tad, ja šāds dalībnieks spēj izpildīt prasības, lai kļūtu par saņēmējvalsti. Šādas prasības ir noteiktas šā nolīguma 1. pantā, kā tas formulēts šāda lēmuma pieņemšanas brīdī vai kā tas tiks formulēts brīdī, kad stāsies spēkā grozījumi, ko šāda lēmuma pieņemšanas brīdī jau būs apstiprinājusi valde.

                     iv)

                     Ja potenciāla saņēmējvalsts nav kļuvusi par saņēmējvalsti līdz ii) apakšpunktā minētā termiņa beigām, Banka nekavējoties izbeidz visas īpašās darbības minētajā valstī, izņemot tās, kas saistītas ar īpašā fonda aktīvu pienācīgu realizēšanu, glabāšanu un saglabāšanu un tādu saistību nokārtošanu, kas radušās sakarā ar tiem.

               2.   Īpašos fondus, kuru pārvaldīšanai banka piekritusi, var izlietot saņēmējvalstīs un potenciālajās saņēmējvalstīs jebkādā veidā un ar tādiem noteikumiem, kas atbilst Bankas mērķim un funkcijām, pārējiem piemērojamiem šā nolīguma noteikumiem, kā arī ar nolīgumu vai nolīgumiem, kuri attiecas uz šādiem fondiem.
         3.   Banka pieņem noteikumus, kādi var būt nepieciešami, lai izveidotu, pārvaldītu un izlietotu katru šādu īpašo fondu. Šādi noteikumi atbilst šā nolīguma noteikumiem, izņemot tos noteikumus, kuri nepārprotami piemērojami vienīgi Bankas parastajām darbībām.”


title: Padomes lēmums (2002. gada 4. marts), par ceturtā grozījuma pabeigšanu Monreālas protokolā par vielām, kas noārda ozona slāni

text:
Svarīgs juridisks paziņojums

|

32002D0215

Oficiālais Vēstnesis L 072 , 14/03/2002 Lpp. 0018 - 0019

		Padomes Lēmums(2002. gada 4. marts),par ceturtā grozījuma pabeigšanu Monreālas protokolā par vielām, kas noārda ozona slāni (2002/215/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 175. panta 1. punktu saistībā ar 300. panta 2. punkta pirmo teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Kopiena sakarā ar pienākumiem attiecībā uz vidi ar Lēmumu 88/540/EEK [3] ir kļuvusi par Vīnes konvencijas par ozona slāņa aizsardzību un Monreālas protokola par vielām, kas noārda ozona slāni, pusi un ar Lēmumu 91/690/EEK [4] ir apstiprinājusi pirmo grozījumu minētajā protokolā, ar Lēmumu 94/68/EK [5] ir apstiprinājusi otro grozījumu minētajā protokolā un ar Lēmumu 2000/646/EK [6] apstiprinājusi trešo grozījumu minētajā protokolā.(2) Jaunākie zinātniskie dati norāda, ka atbilstošai ozona slāņa aizsardzībai ir nepieciešama stingrāka kontrole pār vielām, kas noārda ozona slāni, nekā to paredz Monreālas protokols, kurā grozījumi izdarīti 1997. gadā. Tie paši dati norāda, ka ir jāveic papildpasākumi, lai kontrolētu tādu vielu ražošanu, kas noārda ozona slāni, un it īpaši hlorfluorogļūdeņražus un jaunās vielas.(3) Monreālas protokola ceturto grozījumu, ar ko ievieš minēto kontroli, puses ir pieņēmušas 1999. gada decembrī Pekinā;(4) Komisija Kopienas vārdā piedalījās sarunās un vienojās par šāda grozījuma pieņemšanu.(5) Kopiena ir apstiprinājusi pasākumus jomā, uz kuru attiecas grozījums, it īpaši Eiropas Parlamenta un Padomes 2000. gada 29. jūnija Regulā (EK) Nr. 2037/2000 par vielām, kas noārda ozona slāni [7], tādēļ tai šajā jomā ir jāuzņemas starptautiskas saistības.(6) Kopienai ir nepieciešams apstiprināt ceturto Monreālas protokola grozījumu, par kura īstenošanu Kopiena ir atbildīga, jo tā noteikumi attiecas uz ierobežoto vielu tirdzniecību starp Kopienu un citām pusēm,IR PIEŅĒMUSI ŠO LĒMUMU.1. pantsMonreālas protokola par vielām, kas noārda ozona slāni, ceturtais grozījums ir apstiprināts Kopienas vārdā.Grozījuma teksts ir pievienots šim lēmumam.2. pantsPadomes priekšsēdētājs ir pilnvarots izraudzīties personu vai personas, kas ir tiesīgas Kopienas vārdā deponēt ceturtā grozījuma apstiprināšanas rakstu Apvienoto Nāciju Organizācijas ģenerālsekretāram saskaņā ar Vīnes konvencijas par ozona slāņa aizsardzību 13. pantu saistībā ar Monreālas protokola ceturtā grozījuma 3. pantu.3. pantsŠo lēmumu publicē Eiropas Kopienu Oficiālajā Vēstnesī.Briselē, 2002. gada 4. martāPadomes vārdā —priekšsēdētājsJ. Matas I Palou[1] OV C 213 E, 31.7.2001., 251. lpp.[2] Atzinums sniegts 2001. gada 2. oktobrī (Oficiālajā Vēstnesī vēl nav publicēts).[3] OV L 297, 31.10.1988., 8. lpp.[4] OV L 377, 31.12.1991., 28. lpp.[5] OV L 33, 7.2.1994., 1. lpp.[6] OV L 272, 25.10.2000., 26. lpp.[7] OV L 244, 29.9.2000., 1. lpp.--------------------------------------------------


title: 2013/478/ES: Komisijas Lēmums ( 2013. gada 27. septembris ), ar kuru groza Lēmumu 1999/352/EK, EOTK, Euratom, ar ko izveido Eiropas Biroju krāpšanas apkarošanai ( OLAF )

text:
               28.9.2013

               LV

               Eiropas Savienības Oficiālais Vēstnesis

               L 257/19

         KOMISIJAS LĒMUMS
   (2013. gada 27. septembris),
   ar kuru groza Lēmumu 1999/352/EK, EOTK, Euratom, ar ko izveido Eiropas Biroju krāpšanas apkarošanai (OLAF)
   (2013/478/ES)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 249. pantu,
   tā kā:

               (1)

               Iestādes un dalībvalstis uzskata par ļoti būtisku Savienības finanšu interešu aizsardzību un cīņu pret krāpšanu un citādu nelikumīgu rīcību, kas apdraud Savienības finanšu intereses, un šajā nolūkā veiktas darbības nozīmīgums ir apstiprināts Līguma par Eiropas Savienības darbību 325. pantā.

               (2)

               Komisijas Lēmums 1999/352/EK, EOTK, Euratom (1) būtu jāgroza, jo stājas spēkā Eiropas Parlamenta un Padomes Regula (ES, Euratom) Nr. 883/2013 (2).

               (3)

               Biroja uzdevumos joprojām būtu jāietver tiesību aktu sagatavošana Biroja darbības jomās, tostarp attiecīgu instrumentu, kuri ietilpst Līguma par Eiropas Savienības darbību V sadaļā, un instrumentu par euro aizsardzību pret viltošanu sagatavošana. Biroja uzdevumos joprojām būtu jāietver arī apmācība un tehniskā palīdzība saistībā ar euro aizsardzību pret viltošanu.

               (4)

               Birojam būtu jāpiedalās tādu starptautisku struktūru un apvienību darbībās, kuras specializējušās cīņā pret krāpšanu un korupciju, īpaši labākās prakses apmaiņas nolūkā.

               (5)

               Komisijai būtu jānovērtē nepieciešamība pārskatīt šo lēmumu, ja tiktu izveidota Eiropas Prokuratūra,

         IR PIEŅĒMUSI ŠO LĒMUMU.
   1. pants
   Lēmumu 1999/352/EK, EOTK, Euratom groza šādi:

               1)

               lēmuma 1. panta otro teikumu svītro;

               2)

               lēmuma 2. pantu groza šādi:

                           a)

                           panta 1. punktā vārdu “Kopienas” aizstāj ar vārdu “Savienības”;

                           b)

                           panta 2. punktā pievieno šādu otro teikumu:
                           “Tas ietver atbalstu nolūkā uzlabot euro aizsardzību pret viltošanu, veicot apmācību un sniedzot tehnisko palīdzību.”;

                           c)

                           panta 3. punktā pievieno šādu teikumu:
                           “Tas var ietvert piedalīšanos tādu starptautisku struktūru un apvienību darbībās, kuras specializējušās cīņā pret krāpšanu un korupciju, īpaši labākās prakses apmaiņas nolūkā.”;

                           d)

                           panta 4. punktu aizstāj ar šādu:
                           “4.   Birojs atbild par Komisijas tiesību aktu ierosinājumu sagatavošanu krāpšanas apkarošanas nolūkā, kā minēts 1. punktā, un euro aizsardzības pret viltošanu nolūkā.”;

               3)

               lēmuma 3. pantu groza šādi:

                           —

                           vārdu “direktors” aizstāj ar vārdu “ģenerāldirektors”;

               4)

               lēmuma 4. pantu groza šādi:

                           —

                           vārdus “Surveillance Committee” aizstāj ar vārdiem “Supervisory Committee”,

                           —

                           vārdu “Kopienas” aizstāj ar vārdu “Savienības”;

               5)

               lēmuma 5. pantu aizstāj ar šādu:
               “5. pants
               Ģenerāldirektors
               1.   Biroju vada ģenerāldirektors. Ģenerāldirektoru ieceļ Komisija saskaņā ar 2. punktā noteikto procedūru. Ģenerāldirektora pilnvaru termiņš ir septiņi gadi, un tas nav atjaunojams.
               Ģenerāldirektors atbild par Biroja izmeklēšanas veikšanu.
               2.   Lai ieceltu jaunu ģenerāldirektoru, Komisija Eiropas Savienības Oficiālajā Vēstnesī publicē uzaicinājumu iesniegt pieteikumus. Šādu publikāciju ievieto ne vēlāk kā sešus mēnešus pirms esošā ģenerāldirektora pilnvaru termiņa beigām. Pēc tam, kad Uzraudzības komiteja ir sniegusi labvēlīgu atzinumu par Komisijas piemēroto atlases procedūru, Komisija sagatavo atbilstoši kvalificētu kandidātu sarakstu. Pēc apspriešanās ar Eiropas Parlamentu un Padomi Komisija ieceļ ģenerāldirektoru.
               3.   Komisija attiecībā uz Biroja ģenerāldirektoru īsteno pilnvaras, kas uzticētas iecēlējinstitūcijai. Visus lēmumus par disciplinārlietas ierosināšanu pret ģenerāldirektoru saskaņā ar Civildienesta noteikumu IX pielikuma 3. panta 1. punkta c) apakšpunktu pieņem ar Komisijas pamatotu lēmumu pēc apspriešanās ar Uzraudzības komiteju. Par lēmumu informē Eiropas Parlamentu, Padomi un Uzraudzības komiteju.”;

               6)

               lēmuma 6. pantu groza šādi:

                           a)

                           panta 1. punktu aizstāj ar šādu:
                           “1.   Biroja ģenerāldirektors attiecībā uz Biroja personālu īsteno viņam deleģētās pilnvaras iecelt amatā un pilnvaras noslēgt darba līgumus. Viņam ir atļauts minētās pilnvaras deleģēt tālāk. Saskaņā ar Pārējo darbinieku nodarbināšanas kārtību viņš nosaka darbā pieņemšanas nosacījumus un sīki izstrādātu darbā pieņemšanas kārtību, jo īpaši līgumu ilgumu un to atjaunošanu.”;

                           b)

                           panta 2. punktu aizstāj ar šādu:
                           “2.   Pēc apspriešanās ar Uzraudzības komiteju ģenerāldirektors nosūta budžeta jautājumu ģenerāldirektoram provizorisku budžeta projektu ierakstīšanai īpašā uz Biroju attiecīgā pielikumā Eiropas Savienības vispārējā budžeta Komisijas iedaļā.”;

                           c)

                           panta 3. punktu aizstāj ar šādu:
                           “3.   Ģenerāldirektors darbojas kā kredītrīkotājs, īstenojot apropriācijas, kas ierakstītas uz Biroju attiecīgajā pielikumā Eiropas Savienības vispārējā budžeta Komisijas iedaļā, un apropriācijas, kas ierakstītas budžeta krāpšanas novēršanas pozīcijās, saistībā ar kurām iekšējos noteikumos par vispārējā budžeta izpildi viņam ir deleģētas pilnvaras. Viņam ir atļauts savas pilnvaras deleģēt tālāk darbiniekiem, uz kuriem attiecas Civildienesta noteikumi vai Pārējo darbinieku nodarbināšanas kārtība, saskaņā ar iepriekšminētajiem iekšējiem noteikumiem.”;

                           d)

                           panta 4. punktu aizstāj ar šādu:
                           “4.   Komisijas lēmumus par Biroja iekšējo organizāciju tam piemēro tiktāl, cik tie ir saderīgi ar noteikumiem attiecībā uz Biroju, kurus Savienības likumdevējs ir pieņēmis, un ar šo lēmumu.”;

               7)

               lēmuma 7. panta pēdējo teikumu svītro.

         2. pants
   Šis lēmums stājas spēkā nākamā mēneša pirmajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 27. septembrī

            Komisijas vārdā –

            priekšsēdētājs

         José Manuel BARROSO

      (1)  Komisijas 1999. gada 28. aprīļa Lēmums 1999/352/EK, EOTK, Euratom, ar ko izveido Eiropas Biroju krāpšanas apkarošanai (OV L 136, 31.5.1999., 20. lpp.).

      (2)  Eiropas Parlamenta un Padomes 2013. gada 11. septembra Regula (ES, Euratom) Nr. 883/2013 par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.).


title: Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus

text:
               25.6.2015

               LV

               Eiropas Savienības Oficiālais Vēstnesis

               L 159/70

         PADOMES LĒMUMS (ES) 2015/994
   (2015. gada 23. jūnijs),
   ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 300. panta 3. punktu un 305. pantu,
   ņemot vērā Padomes Lēmumu 2014/930/ES (2014. gada 16. decembris), ar ko nosaka Reģionu komitejas sastāvu (1),
   ņemot vērā dalībvalsts iesniegto priekšlikumu,
   tā kā:

               (1)

               Līguma 300. panta 3. punktā ir noteikts, ka bez tā, ka par locekli vai locekļa aizstājēju Reģionu komitejā ieceļ personas, kas ir reģionālo vai vietējo struktūru pārstāvji, tiem ir vai nu reģionālas, vai vietējas vēlētas varas pilnvaras, vai arī tie ir politiski atbildīgi kādam vēlētam forumam.

               (2)

               Līguma 305. pantā ir noteikts, ka Padome uz pieciem gadiem ieceļ amatā Reģionu komitejas locekļus un tādu pašu skaitu locekļu aizstājēju saskaņā ar katras dalībvalsts priekšlikumu.

               (3)

               Ņemot vērā to, ka Reģionu komitejas locekļu un viņu aizstājēju pilnvaru termiņš beidzās 2015. gada 25. janvārī, bija jāieceļ jauni tās locekļi un locekļu aizstājēji.

               (4)

               Padome 2015. gada 26. janvārī pieņēma Lēmumu (ES) 2015/116 (2), ieceļot Beļģijas, Bulgārijas, Čehijas Republikas, Dānijas, Igaunijas, Īrijas, Grieķijas, Spānijas, Francijas, Horvātijas, Itālijas, Kipras, Latvijas, Lietuvas, Luksemburgas, Ungārijas, Maltas, Nīderlandes, Austrijas, Portugāles, Rumānijas, Slovēnijas, Slovākijas, Somijas un Zviedrijas valdību izvirzītos locekļus un viņu aizstājējus, kā arī Vācijas valdības izvirzītos 23 locekļus un 23 locekļu aizstājējus un Polijas valdības izvirzītos 18 locekļus un 16 locekļu aizstājējus laikposmam no 2015. gada 26. janvāra līdz 2020. gada 25. janvārim. Tos locekļus un locekļu aizstājējus, kuru kandidatūras nebija paziņotas Padomei līdz 2015. gada 22. janvārim, Lēmumā (ES) 2015/116 nevarēja iekļaut.

               (5)

               2015. gada 5. februārī Padome pieņēma Lēmumu (ES) 2015/190 (3), ar ko ieceļ amatā atlikušo Vācijas valdības ierosināto locekli un tā aizstājēju un atlikušos Apvienotās Karalistes valdības ierosinātos locekļus un to aizstājējus.

               (6)

               Pēc Lēmuma (ES) 2015/116 un Lēmuma (ES) 2015/190 pieņemšanas trīs locekļu vietas un piecas locekļu aizstājēju vietas no Polijas bija palikušas brīvas.

               (7)

               2015. gada 29. maijā Padomei tika iesniegts Polijas valdības ierosinātais saraksts ar trīs locekļiem un sešiem locekļu aizstājējiem. Šajā sarakstā iekļauts sestais locekļu aizstājējs, jo Marek Karol OLSZEWSKI kungs, kas iepriekš bija locekļa aizstājējs, būtu jāieceļ par Reģionu komitejas locekli. Minētie locekļi un locekļu aizstājēji būtu jāieceļ amatā uz to pašu laikposmu, proti, no 2015. gada 26. janvāra līdz 2020. gada 25. janvārim, kā locekļi un locekļu aizstājēji, kas iecelti ar Lēmumu (ES) 2015/116 un Lēmumu (ES) 2015/190. Tādēļ šis lēmums būtu jāpiemēro ar atpakaļejošu spēku no 2015. gada 26. janvāra,

         IR PIEŅĒMUSI ŠO LĒMUMU.
   1. pants
   Par Reģionu komitejas locekļiem vai locekļu aizstājējiem laikposmam no 2015. gada 26. janvāra līdz 2020. gada 25. janvārim ieceļ:

               —

               kā locekļus – personas, kas uzskaitītas I pielikumā pēc piederības attiecīgai dalībvalstij,

               —

               kā locekļu aizstājējus – personas, kas uzskaitītas II pielikumā pēc piederības attiecīgai dalībvalstij.

         2. pants
   Šis lēmums stājas spēkā tā pieņemšanas dienā.
   To piemēro no 2015. gada 26. janvāra.

      Luksemburgā, 2015. gada 23. jūnijā

            Padomes vārdā –

            priekšsēdētājs

         E. RINKĒVIČS

      (1)  OV L 365, 19.12.2014., 143. lpp.

      (2)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (3)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      I PIELIKUMS

         ПРИЛОЖЕНИЕ I – ANEXO I – PŘÍLOHA I – BILAG I – ANHANG I – I LISA – ΠΑΡΑΡΤΗΜΑ Ι – ANNEX I – ANNEXE I – PRILOG I – ALLEGATO I – I PIELIKUMS – I PRIEDAS – I. MELLÉKLET – ANNESS I – BIJLAGE I – ZAŁĄCZNIK I – ANEXO I – ANEXA I – PRÍLOHA I – PRILOGA I – LIITE I – BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

         POLSKA

                  Paweł GRZYBOWSKI

                     burmistrz miasta Rypin

                  Marek Karol OLSZEWSKI

                     wójt gminy Lubicz

                  Sławomir SOSNOWSKI

                     radny województwa lubelskiego

      II PIELIKUMS

         ПРИЛОЖЕНИЕ II – ANEXO II – PŘÍLOHA II – BILAG II – ANHANG II – II LISA – ΠΑΡΑΡΤΗΜΑ IΙ – ANNEX II – ANNEXE II – PRILOG II – ALLEGATO II – II PIELIKUMS – II PRIEDAS – II. MELLÉKLET – ANNESS II – BIJLAGE II – ZAŁĄCZNIK II – ANEXO II – ANEXA II – PRÍLOHA II – PRILOGA II – LIITE II – BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

         POLSKA

                  Rafał Piotr BRUSKI

                     prezydent miasta Bydgoszczy

                  Marian Adam BURAS

                     wójt gminy Morawica

                  Marcin OCIEPA

                     radny miasta Opola

                  Krzysztof PASZYK

                     radny województwa wielkopolskiego

                  Cezary PRZYBYLSKI

                     radny województwa dolnośląskiego

                  Grzegorz WOLNIK

                     radny województwa śląskiego


title: 2006/846/EK: Eiropas Parlamenta Lēmums ( 2006. gada 27. aprīlis ) par Eiropas Pārtikas nekaitīguma iestādes 2004. finanšu gada budžeta izpildes apstiprināšanu

text:
               6.12.2006

               LV

               Eiropas Savienības Oficiālais Vēstnesis

               L 340/134

      EIROPAS PARLAMENTA LĒMUMS

   (2006. gada 27. aprīlis)
   par Eiropas Pārtikas nekaitīguma iestādes 2004. finanšu gada budžeta izpildes apstiprināšanu
   (2006/846/EK)
   EIROPAS PARLAMENTS,

               —

               ņemot vērā Eiropas Pārtikas nekaitīguma iestādes 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Pārtikas nekaitīguma iestādes 2004. finanšu gada pārskatiem ar Iestādes atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un it īpaši tās 44. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0105/2006),

               1.

               sniedz Eiropas Pārtikas nekaitīguma iestādes izpilddirektoram apstiprinājumu par iestādes 2004. finanšu gada budžeta izpildi;

               2.

               izklāsta savus komentārus pievienotajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 21. lpp.

      (2)  OV C 332, 28.12.2005., 45. lpp.

      (3)  OV L 248, 16.9.2002., 1. lpp.

      (4)  OV L 31, 1.2.2002., 1. lpp. Regula grozīta ar Regulu (EK) Nr. 1642/2003 (OV L 245, 29.9.2003., 4. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: 2012/676/ES: Padomes Lēmums ( 2012. gada 29. oktobris ), ar ko ieceļ Reģionu komitejas locekli un locekļa aizstājēju no Grieķijas

text:
               1.11.2012

               LV

               Eiropas Savienības Oficiālais Vēstnesis

               L 305/26

         PADOMES LĒMUMS
   (2012. gada 29. oktobris),
   ar ko ieceļ Reģionu komitejas locekli un locekļa aizstājēju no Grieķijas
   (2012/676/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Grieķijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Panagiotis PSOMIADIS kunga pilnvaru termiņa beigām ir atbrīvojusies viena Reģionu komitejas locekļa vieta. Pēc Spyridon SPYRIDON kunga iecelšanas par Reģionu komitejas locekli atbrīvosies viena locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekli:

                           —

                              Spyridon SPYRIDON kungs, Περιφερειακός Σύμβουλος Αττικής

                     un

               b)

               par locekļa aizstājēju:

                           —

                              Dimitrios PETROVITS kungs, Περιφερειακός Σύμβουλος Ανατολικής Μακεδονίας-Θράκης.

         2. pants
   Šis lēmums stājas spēkā tā pieņemšanas dienā.

      Luksemburgā, 2012. gada 29. oktobrī

            Padomes vārdā –

            priekšsēdētājs

         E. FLOURENTZOU

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: 2005/158/EK: Padomes Lēmums (2005. gada 17. februāris), ar ko ieceļ amatā Reģionu komitejas locekļa aizstājēju no Spānijas

text:
               25.2.2005

               LV

               Eiropas Savienības Oficiālais Vēstnesis

               L 52/39

      PADOMES LĒMUMS

   (2005. gada 17. februāris),
   ar ko ieceļ amatā Reģionu komitejas locekļa aizstājēju no Spānijas
   (2005/158/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Ar Padomes Lēmumu 2002/60/EK (1) ieceļ Reģionu komitejas locekļus un viņu aizstājējus.

               (2)

               Pēc Pere ESTEVE i ABAD kunga atkāpšanās no amata, par ko Padomei paziņots 2005. gada 19. janvārī, ir atbrīvojusies Reģionu komitejas locekļa aizstājēja vieta,

         IR NOLĒMUSI TURPMĀKO.
   Vienīgais pants
   Ar šo par Reģionu komitejas locekļa aizvietotāju ieceļ Anna TERRÓN i CUSÍ kundzi, Secretaria General del Patronat Catalá Pro Europa – Delegada del Gobierno de la Generalidad de Cataluña en Bruselas, nomainot amatā Pere ESTEVE i ABAD kungu uz atlikušo pilnvaru laiku līdz 2006. gada 25. janvārim.

      Briselē, 2005. gada 17. februārī

            Padomes vārdā —

            priekšsēdētājs

         J.-C. JUNCKER

      (1)  OV L 24, 26.1.2002., 38 lpp.


title: Padomes lēmums (2002. gada 22. jūlijs) par Kopienas piedalīšanos Starptautiskajā kaučuka pētījumu grupā

text:
Svarīgs juridisks paziņojums

|

32002D0651

Oficiālais Vēstnesis L 215 , 10/08/2002 Lpp. 0013 - 0022

		Padomes lēmums(2002. gada 22. jūlijs)par Kopienas piedalīšanos Starptautiskajā kaučuka pētījumu grupā(2002/651/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu,ņemot vērā Komisijas priekšlikumu,tā kā:(1) Starptautisko kaučuka pētījumu grupu (SKPG) nodibināja 1944. gadā, pēc tam, kad savu darbību beidza Starptautiskā kaučuka normatīvu sistēma, kas bija spēkā no 1934. gada. Grupa pieņēma reglamenta grozījumus delegāciju vadītāju sanāksmēs, kas notika trīsdesmit sestās Nāciju asamblejas laikā Tokijā (1995. gada martā) un trīsdesmit septītās Nāciju asamblejas laikā Puketā (1996. gada aprīlī).(2) SKPG ir starpvaldību organizācija ar atzītu starptautiskas organizācijas statusu, kas atrodas Apvienotajā Karalistē, kā tas oficiāli fiksēts 1978. gada 14. februārī ar Apvienotās Karalistes valdību parakstītajā mītnes līgumā, kas nosaka grupas un tās sekretariāta privilēģijas un imunitāti. Grupas mērķis ir: "… nodrošināt vietu tādu problēmu apspriešanai, kas ietekmē dabīgā un mākslīgā kaučuka ražošanu, patēriņu un tirdzniecību, un apkopot un izplatīt vispusīgu statistisko informāciju par kaučuka rūpniecību pasaulē".(3) Grupas darbību nodrošina sekretariāts, kura ģenerālsekretārs, kas ir atbildīgs grupai un Izpildu komitejai, ir Izpildu komitejas atbildīgais; administratīvos jautājumos ģenerālsekretārs ziņo Izpildu komitejai, kas sanāk četras līdz sešas reizes gadā un kurā ir četrpadsmit ikgadējā sanāksmē ievēlētas dalībvalstu valdības. Grupas priekšsēdētāju ievēlē uz diviem gadiem ikgadējās sanāksmēs, un viņš darbojas Izpildu komitejā ex officio. Pārvaldes sastāvā ir delegāciju vadītāji, kas tiekas gada vai ārkārtas sanāksmēs.(4) Grupas darbības nodrošina vietu diskusijai par jautājumiem, kas skar pasaules kaučuka rūpniecību, kā arī oficiālas statistikas apkopošanai, juridiskai apstiprināšanai un publicēšanai par dabiskā un mākslīgā kaučuka ražošanu, patēriņu un tirdzniecību. Galvenokārt šīs darbības finansē no dalībvalstu valdību iemaksām. Pamatiemaksām, ko vienādās daļās iemaksā dalībvalstu valdības, jāsedz 60 % no apstiprinātā budžeta. Atlikušie 40 % jāmaksā dalībvalstu valdībām proporcionāli jaunā kaučuka ražošanai vai patēriņam (atkarībā no tā, kas ir lielāks) kalendārajā gadā pirms attiecīgā finanšu gada.(5) Pēc Starptautiskās dabiskā kaučuka organizācijas (INRO) galīgās likvidācijas 2001. gada 31. augustā turpmāko dialogu starp dabiskā kaučuka eksportētājvalstīm un importētājvalstīm vislabāk būtu panākt, nostiprinot jau ilgi pastāvošo SKPG kā vietu diskusijai par jautājumiem, kas skar gan mākslīgā, gan dabiskā kaučuka piedāvājumu un pieprasījumu.(6) SKPG locekļu sastāvā ir vairākas Eiropas Savienības dalībvalstis, proti: Apvienotā Karaliste, Beļģija, Francija, Itālija, Nīderlande, Spānija un Vācija.(7) Eiropas Savienības Padome, pamatojoties uz savas Izejvielu darba grupas ieteikumiem, ir aicinājusi Komisiju veikt nepieciešamos pasākumus, lai Eiropas Kopiena kā pilntiesīga locekle varētu pievienoties SKPG,IR PIEŅĒMUSI ŠO LĒMUMU.1. pantsAr šo Eiropas Kopiena akceptē Starptautiskās kaučuka pētījumu grupas (SKPG) statūtus un reglamentu.Šim lēmumam ir pievienots statūtu un reglamenta teksts.2. pantsAr šo Padomes priekšsēdētājs ir pilnvarots izraudzīt personas, kas būtu tiesīgas Kopienas vārdā iesniegt akceptēšanas dokumentu, lai pievienotos dalībai SKPG.Briselē, 2002. gada 22. jūlijāPadomes vārdā —priekšsēdētājsP. S. Møller--------------------------------------------------PIELIKUMSSTARPTAUTISKĀS KAUČUKA PĒTĪJUMU GRUPAS STATŪTI UN REGLAMENTSSTATŪTIKompetence1. Starptautiskajā kaučuka pētījumu grupā var uzņemt valstis, kas ir ieinteresētas dabiskā un mākslīgā kaučuka ražošanā, patēriņā vai tirdzniecībā.2. Grupas locekļi pēc vienošanās nodrošina grupas darbībai nepieciešamos ienākumus.3. Grupas galvenais birojs atrodas Londonā, kur grupa uztur sekretariātu savu darbību veikšanai, galvenokārt statistikas apkopošanai un izplatīšanai.4. Grupa regulāri tiekas locekļiem izdevīgā laikā un vietā, lai pārskatītu statistikas stāvokli un apspriestu kopējās problēmas kaučuka nozarē.5. Grupa veic vai uzdod veikt tai nepieciešamus pētījumus par situāciju, kāda pasaulē ir attiecībā uz kaučuku, īpašu uzmanību veltot vispusīgas informācijas ieguvei par piedāvājuma un pieprasījuma stāvokli un tā iespējamo attīstību.6. Grupa izskata pasākumus, kas ir paredzēti kaučuka patēriņa palielināšanai pasaulē.7. Grupa apsver, kā vislabāk risināt kādas īpašas grūtības, kas skar tās locekļus, un var iesniegt ziņojumus un ieteikumus šajā sakarā.8. Vajadzības gadījumā par veiktajiem pētījumiem un apspriežu rezultātiem var informēt citas valdības un starpvaldību organizācijas, kas pauž ieinteresētību.Grupas locekļu pienākumi9. Locekļi apņemas, ciktāl tas iespējams, sniegt sekretariātam statistiku, kas attiecas uz kaučuka ražošanu, patēriņu un tirdzniecību katra locekļa attiecīgajā teritorijā, kā arī citu informāciju, kas ir būtiska pašreizējiem aprēķiniem un turpmākajām tendencēm.10. Pamatiemaksām, ko vienādās daļās iemaksā dalībvalstu valdības, ir jāsedz 60 % no apstiprinātā gada budžeta.11. Atlikušie 40 % ir jāmaksā dalībvalstu valdībām proporcionāli to jaunā kaučuka ražošanai vai patēriņam (atkarībā no tā, kas ir lielāks) kalendārajā gadā pirms attiecīgā finanšu gada. Ja iemaksas noteikšana saskaņā ar šiem noteikumiem nav iespējama tāpēc, ka trūkst nepieciešamās statistikas, Izpildu komiteja noteiks iemaksas apmēru, pamatojoties uz kvalitatīvāko pieejamo informāciju, un aicinās attiecīgo valdību akceptēt šo aprēķinu.12. Jaunie locekļi, kas finanšu gada laikā pievienojas grupai, budžetu papildina šādi:i) no 1. jūlija līdz 30. septembrim – pamatiemaksa pilnā apmērā;ii) no 1. oktobra līdz 31. decembrim – trīs ceturtdaļas no pamatiemaksas;iii) no 1. janvāra līdz 31. martam – puse no pamatiemaksas;iv) no 1. aprīļa līdz 30. jūnijam – viena ceturtdaļa no pamatiemaksas.13. Visas summas, kas pienākas no dalībvalstu valdībām, ir jāmaksā attiecīgo valstu valūtās, ja tās ir konvertējamas Apvienotās Karalistes valūtā, ja ne – tad Apvienotās Karalistes valūtā.14. Tie locekļi, kas nav veikuši iemaksas par diviem gadiem, pārstāj izmantot dalības privilēģijas līdz parāda nomaksai un ikgadējās iemaksas veikšanai, ja vien grupa nenolemj citādi.Struktūra un procedūras15. Grupa tiekas vismaz vienu reizi katrā kalendārajā gadā, kā arī citās reizēs, kad to nosaka Izpildu komiteja.16. Grupa tiekas Londonā vai citā vietā, ko pēc dalībvalsts valdības ielūguma var noteikt grupa vai Izpildu komiteja.17. Katra grupas sastāvā esošā dalībvalsts valdība ieceļ vienu pārstāvi, kam ikvienā grupas sanāksmē var palīdzēt padomdevēji.18. Ja kādas dalībvalsts valdības pārstāvis nevar piedalīties grupas sanāksmē, tā vietā var piedalīties aizstājējs.19. Lai nodrošinātu kvorumu ikvienā grupas sanāksmē, ir nepieciešams grupas locekļu vienkāršs vairākums, ko veido vismaz trīs dabiskā kaučuka ražotāji un seši patērētāji, ieskaitot vismaz trīs mākslīgā kaučuka ražotājus,.20. Grupas prezidijā ir priekšsēdētājs, priekšsēdētāja vietnieks un ģenerālsekretārs.21. Grupa ievēlē priekšsēdētāju un priekšsēdētāja vietnieku uz diviem grupas finanšu gadiem; viņus var pārvēlēt. Ja kādā kalendārajā gadā grupas gada sanāksme notiek pēc 30. jūnija, priekšsēdētājs un priekšsēdētāja vietnieks turpina pildīt amatu līdz jauna priekšsēdētāja un priekšsēdētāja vietnieka ievēlēšanai nākamajā grupas sanāksmē.22. Grupa ieceļ ģenerālsekretāru, kas ir sekretariāta Izpildu komitejas atbildīgais un par savu darbu atbild grupai un Izpildu komitejai.23. Grupa izveido Izpildu komiteju, kas grupas interesēs un tās vārdā īsteno pilnvaras, kuras grupa nolemj tai deleģēt, un kurai steidzamos jautājumos ir tiesības rīkoties atbilstoši grupas mērķiem un politikai.24. Grupa var izveidot tādas komitejas un padomdevēju grupas, kādas uzskata par nepieciešamām attiecīgajā brīdī, un nosaka to sastāvu un funkcijas.25. Grupa uztic sagatavot un publicēt tai nepieciešamus pētījumus par kaučuka stāvokli pasaulē un citiem jautājumiem.26. Novērotājs, kas vēlas uzstāties grupas sanāksmē, pirms sesijas informē priekšsēdētāju par šo vēlēšanos, un priekšsēdētājs pēc saviem ieskatiem var aicināt novērotāju uzstāties piemērotā laikā. Priekšsēdētājs grupas sanāksmē var aicināt novērotāju piedalīties jebkuras komitejas darbā.27. Grupa vienmēr var grozīt vai pārskatīt šo reglamentu.Finanšu noteikumi28. Finanšu gads sākas 1. jūlijā un beidzas 30. jūnijā.29. Uz Starptautiskā kaučuka pētījuma grupas sekretariāta vārda atvērto bankas kontu tur Londonā.30. Bankas konta operācijas veic ar čekiem, kurus paraksta:i) ģenerālsekretārs vaiii) viņa prombūtnes laikā – grupas vai Izpildu komitejas priekšsēdētājs vai priekšsēdētāja vietnieks, vaiiii) viņu prombūtnes laikā – jebkurš cits Izpildu komitejas pilntiesīgs loceklis. Pārsniedzot noteiktus limitus, ko nosaka Izpildu komiteja, uz čekiem ir nepieciešami divi paraksti.31. Sekretariāta grāmatvedību kārto ģenerālsekretārs.32. Visus saņemtos naudas līdzekļus uzreiz nogulda bankā. Ģenerālsekretārs uztur avansu kontu nelieliem maksājumiem skaidrā naudā un saņemtajiem līdzekļiem, kuru apmēru nosaka Izpildu komiteja.33. Grupa ieceļ revidentus.34. Pēc finanšu gada beigām ģenerālsekretārs, tiklīdz iespējams, nosūta visām dalībvalstu valdībām gada pārskatu, kuru apstiprina priekšsēdētājs vai priekšsēdētāja vietnieks, ģenerālsekretārs un revidenti.35. Ģenerālsekretārs ir atbildīgs par nākamā finanšu gada budžeta projekta sagatavošanu un iesniegšanu Izpildu komitejā grupas apstiprināšanai ne vēlāk kā līdz katra gada 31. martam. Ja kādā kalendārajā gadā grupas ikgadējā sanāksme notiek pēc 30. jūnija, budžeta projektu, ko Izpildu komiteja ir ieteikusi apstiprināšanai, ne vēlāk kā līdz 31. martam izsūta dalībvalstu valdībām, lai tās sniegtu komentārus, un Izpildu komiteja ir tiesīga apstiprināt budžetu nākamajam gadam, ņemot vērā dalībvalstu komentārus.36. Ģenerālsekretārs ir atbildīgs par apstiprinātā budžeta iesniegšanu dalībvalstu valdībām un pieprasa kopējo iemaksu, kas pienākas no katras valdības saskaņā ar minētajā budžetā noteikto.37. Ceļa un uzturēšanās izdevumus, kas grupas locekļiem rodas saistībā ar sanāksmju apmeklēšanu, sedz attiecīgās dalībvalsts valdība, un tos neapmaksā no grupas līdzekļiem.Izpildu komiteja38. Izpildu komiteja sastāv no dalībvalstu valdībām, ko ievēlē grupas gada sanāksmē. Grupas priekšsēdētājs un priekšsēdētāja vietnieks ir locekļi ex officio. Visi komitejas locekļi, kuri vēlas palikt amatā uz otru vai nākamo gadu, gada sanāksmē piesakās atkārtotām vēlēšanām.39. Kvorumu veido vienkāršs vairākums, kas ietver divus dabiskā kaučuka ražotājus un divus patērētājus (ieskaitot vismaz vienu mākslīgā kaučuka ražotāju).40. Komitejas priekšsēdētāju un priekšsēdētāja vietnieku ievēl komitejas locekļi komitejas sanāksmē tūlīt pēc grupas gada sanāksmes.41. Komiteja ir atbildīga par:a) tās darbības izvērtēšanu, kas notikusi laikā starp grupas sanāksmēm, un nepieciešamības gadījumā sniedz ģenerālsekretāram tālākus norādījumus par to;b) citu jautājumu izskatīšanu, kas var rasties laikā starp grupas sanāksmēm, atbilstošu ieteikumu sniegšanu (skatīt 45. punktu) un, vajadzības un steidzamības gadījumā, par grupas mērķiem un politikai atbilstošu pasākumu veikšanu;c) vajadzības gadījumā sekretariāta administratīvās un finanšu darbības uzraudzības veikšanu;d) budžeta ieteikšanu grupas apstiprināšanai vai par 35. punktā paredzēto nākamā gada budžeta apstiprināšanu;e) pārskata iesniegšanu grupas gada sanāksmē par darbu, kas paveikts pēc iepriekšējās grupas sanāksmes;f) citu darbu veikšanu grupas vārdā un interesēs saskaņā ar grupas lēmumu.42. Komiteja tiekas tās locekļu noteiktās reizēs vai tad, kad to sasauc ģenerālsekretārs, un jebkurā gadījumā – sešu mēnešu laikā pēc grupas iepriekšējās gada sanāksmes.43. Visas dalībvalstu valdības iepriekš saņem komitejas sanāksmes darba kārtību, kā arī sanāksmju protokolus pēc to apstiprināšanas.44. Ikviena dalībvalsts valdība pēc pieprasījuma, ko iesniedz komitejas priekšsēdētājam, var apmeklēt jebkuru konkrētam jautājumam veltītu komitejas sanāksmes daļu vai visu sanāksmi kopumā.45. Ģenerālsekretārs izplata grupas dalībvalstu valdībām visus komitejas ieteikumus, pirms tie tiek īstenoti, atvēlot pietiekami ilgu laiku ikvienam loceklim, ja tas vēlas izteikt iebildumus.Statistikas komiteja46. Statistikas komitejā ir visi grupas locekļi, kas vēlas tajā darboties, un tai palīdz kaučuka statistikas ekspertu komiteja, kuras ekspertus grupa ieceļ ik gadu pēc statistikas komitejas ieteikuma.47. Komiteja ievēlē savu priekšsēdētāju, kas parasti ir arī kaučuka statistikas ekspertu komitejas priekšsēdētājs un kurš pilda amatu vienu finanšu gadu; viņu var pārvēlēt. Ja kādā kalendārajā gadā grupas gada sanāksme notiek pēc 30. jūnija, priekšsēdētājs turpina pildīt amatu līdz viņa atkārtotai ievēlēšanai vai jauna priekšsēdētāja iecelšanai nākamajā grupas sanāksmē.48. Komiteja ir atbildīga par:i) kaučuka piedāvājuma un pieprasījuma stāvokļa pārskatīšanu un ziņošanu par to;ii) jebkura līdzīga grupas uzdota jautājuma izpēti un ziņošanu par to.49. Komiteja nesniedz paziņojumus presei, izņemot gadījumus, kad sanāksmē grupa apstiprina paziņojumu sniegšanu presei vai ārpus sanāksmēm – ja to apstiprina Izpildu komiteja vai ģenerālsekretārs.Ģenerālsekretārs un sekretariāts50. Ģenerālsekretārs ir sekretariāta vadītājs un ir atbildīgs grupai par savu darbību.51. Par detalizētu ģenerālsekretāra kompetenci tādos jautājumos kā finanses, personāla iecelšana utt. lemj Izpildu komiteja, ievērojot grupas norādījumus. Visos šajos jautājumos uzskata, ka ģenerālsekretārs rīkojas kā visu grupas locekļu pārstāvis.52. Sekretariāts visas savas darbības veic objektīvi, bez dalībvalstu iepriekšēja akcepta nepublicē to piegādātos, iepriekš nepublicētos materiālus un neuzsāk diskusiju par politikas jautājumiem.53. Sekretariāta uzdevums ir:i) piegādāt grupai viskvalitatīvāko pieejamo informāciju par statistiku un vispārīgākiem saimnieciskajiem jautājumiem, ja tie ir saistībā ar kaučuku;ii) laikā starp grupas sanāksmēm nodrošināt saikni starp dalībvalstu valdībām jautājumos, kas ir saistīti ar kaučuku;iii) veikt nepieciešamo sagatavošanos grupas sanāksmēm;iv) uzturēt sakarus ar citām starptautiskajām organizācijām, kuru darbība ir saistīta ar grupas darbību vai kurām ir interese par to;v) veikt pētījumus, kurus grupa var noteikt saskaņā ar 5. un 25. punktu.REGLAMENTSGrupa pieņēma reglamenta grozījumus delegāciju vadītāju sanāksmēs, kas notika trīsdesmit sestās Nāciju asamblejas laikā Tokijā un trīsdesmit septītās Nāciju asamblejas laikā Puketā. Reglamenta 1. līdz 10. pantu pieņēma 1995. gada 1. un 2. maija sanāksmē, un tie stājās spēkā 1995. gada 2. martā. Reglamenta 11. un 12. pantu pieņēma 1996. gada 15. un 16. aprīļa sanāksmē, un tie stājās spēkā 1996. gada 16. aprīlī.1. pantsBalsošanas procedūrasa) Ja iespējams, lēmumi vienmēr visās grupas, Izpildu komitejas un komitejas sanāksmēs ir jāpieņem pēc konsensa principa, bez balsīm "pret", bez iebildumiem vai nosacījumiem. Sanāksmju priekšsēdētāji vienmēr cenšas panākt konsensu visos lēmumos un gadījumā, kad tiek izvirzīti nosacījumi, tiek atvēlēts pietiekami ilgs laiks, ja ir tāda iespēja, lai panāktu kompromisu un konsensu.b) Ja pēc sanāksmes priekšsēdētāja domām nav iespējams panākt konsensu kādā jautājumā, to nodod balsošanai.c) Balsošanu parasti veic tā, lai saglabātu maksimālu lēmumu pieņemšanas caurskatāmību, un sanāksmes priekšsēdētājs vienīgi pēc saviem ieskatiem nosaka, vai balsošana notiek, paceļot rokas, vai pēc saraksta. Ārkārtējos apstākļos priekšsēdētājs ar klātesošo un balsojošo locekļu vienkārša balsu vairākuma atbalstu var lemt par nepieciešamību attiecīgajiem locekļiem veikt aizklāto balsošanu vai balsošanu pa pastu.d) Balsošanai nodotie lēmumi saskaņā ar šī panta e) punktu parasti tiek pieņemti ar klātesošo un balsojošo locekļu vienkāršu balsu vairākumu, ar nosacījumu, ka grupas lēmumam ir nepieciešams vismaz trīs dabiskā kaučuka ražotāju un trīs kaučuka patērētāju, tostarp divu mākslīgā kaučuka ražotāju apstiprinošs balsojums, un Izpildu komitejas lēmumam ir nepieciešams vismaz divu kaučuka ražotāju un divu patērētāju, ieskaitot vienu mākslīgā kaučuka ražotāju, apstiprinošs balsojums.e) Balsošanai nodotajiem lēmumiem par:i) budžeta apstiprināšanu vai ieteikšanu;ii) dalībvalstu valdību atbrīvošanu no saistībām, tiesību atņemšanu vai šo valstu izslēgšanu,nepieciešams divu trešdaļu klātesošo un balsojošo locekļu balsu vairākums ar nosacījumu, ka dabiskā kaučuka ražotāju un patērētāju apstiprinošs vienkāršais balsu vairākums jāskaita atsevišķi.f) Balsošanai nodotos lēmumus par:i) mītnes līguma pārskatīšanu vai izbeigšanu;ii) statūtu vai reglamenta grozījumiem;iii) mītnes atrašanās vietupieņem tikai ar konsensu.g) Ja jāpieņem steidzams lēmums, ģenerālsekretārs pēc saskaņošanas ar Izpildu komiteju var iesniegt priekšlikumu Izpildu komitejai balsošanai pa pastu. Locekļi var izvēlēties lēmumu apstiprināt, neapstiprināt vai nodot izskatīšanai nākamajā Izpildu komitejas sanāksmē. Apstiprināšanai ir nepieciešams apstiprinājuma balsojums, kā paredzēts d) un e) punktā, izņemot gadījumus, kad pēc divu dabiskā kaučuka ražotāju un divu patērētāju (to skaitā viena mākslīgā kaučuka ražotāja) pieprasījuma lēmuma pieņemšanu atliek līdz nākamajai Izpildu komitejas sanāksmei.h) Izpildu komitejas priekšsēdētājs ar Izpildu komitejas vienkārša balsu vairākuma atbalstu jebkuru ierosinājumu nodod grupas locekļu balsošanai pa pastu. Grupas locekļiem ir izvēles tiesības lēmumu apstiprināt, neapstiprināt vai nodot izskatīšanai nākamajā grupas gada vai ārkārtas sanāksmē. Apstiprinājumam nepieciešams apstiprinājuma balsojums, kā noteikts d) un e) punktā, ar nosacījumu, ka lēmumu nodod gada vai grupas ārkārtas sanāksmei, ja to pieprasa trīs dabiskā kaučuka ražotāji un trīs patērētāji (tostarp divi mākslīgā kaučuka ražotāji).i) Balsošanai pa pastu atvēlētais laiks parasti ir 30 dienas no nosūtīšanas dienas, bet ārkārtējas steidzamības gadījumos Izpildu komitejas priekšsēdētājs var apstiprināt īsāku laiku, bet ne īsāku par septiņām dienām.2. pantsIzpildu komitejas pilnvarasNeatkarīgi no statūtu 35.un 41. pantā Izpildu komitejai piešķirtajām pilnvarām, komiteja nav pilnvarota pieņemt lēmumus par:a) dalībvalstu valdību atbrīvošanu no dalības pienākumiem;b) tiesību atņemšanu kādas dalībvalsts valdībai;c) dalībvalsts valdības izslēgšanu;d) atkārtotām sarunām par mītnes līgumu, tā pagarināšanu vai izbeigšanu;e) statūtu vai reglamenta grozīšanu;f) galvenās mītnes atrašanās vietu;g) ģenerālsekretāra iecelšanu,bet tā var apspriest visus šos jautājumus, lai sniegtu ieteikumus grupas sanāksmēs.3. pantsDalības maksaa) Dalības maksa jāsamaksā līdz katra gada 1. jūlijam.b) Ja dalībvalsts valdība nav veikusi savu iemaksu pilnā apjomā līdz 1. decembrim, ģenerālsekretārs sagatavo tūlītēja maksājuma pieprasījumu.c) Ja līdz 1. februārim maksājums netiek veikts pilnā apjomā, ģenerālsekretārs ziņo par parādu Izpildu komitejai, kas iesaka grupai atņemt visas balsstiesības dalībvalsts valdībai, ja vien noteiktos apstākļos Izpildu komiteja nelemj citādi.d) Ja līdz 1. aprīlim maksājums netiek veikts pilnā apjomā, Izpildu komiteja iesaka grupai atcelt visus sekretariāta pakalpojumus dalībvalsts valdībai, ja vien atsevišķos gadījumos Izpildu komiteja nelemj citādi.e) Šī panta c) un d) punktā noteiktos ieteikumus var iesniegt grupai, izmantojot 1. panta h) punktā paredzēto balsošanu pa pastu.f) Ja dalībvalsts valdība nav pilnībā veikusi savu iemaksu līdz saimnieciskā gada beigām, maksājuma vērtību saglabā, palielinot to par gada inflācijas koeficientu mītnes zemē, ko izmanto budžeta aprēķināšanai katram gadam, uz kuru maksājums veido parādu. Katra saimnieciskā gada ceturkšņa beigās ģenerālsekretārs aprēķina pārskatīto maksājumu un paziņo par to dalībvalsts valdībai, ar nosacījumu, ka šo noteikumu neattiecina uz iemaksām, kas jāveic līdz 1995. gada 30. jūnijamg) Neviens no šī panta noteikumos paredzētajiem lēmumiem vai darbībām nedrīkst ierobežot attiecīgās dalībvalsts valdības tiesības būt pārstāvētai ikvienā grupas sanāksmē, kurā apspriež ar tās dalību saistītos jautājumus, kā arī paust viedokli šādās sanāksmēs, nedz arī šādi lēmumi vai darbības var liegt vai likt vilcināties grupai apsvērt dalībvalsts valdības izslēgšanu uz laiku, kā to nosaka statūtu 14. pants.4. pantsUzņemšana atpakaļ grupāKatru pēc statūtu 14. panta izslēgtās valdības pieprasījumu uzņemt to atpakaļ grupā ar nenokārtotām finanšu saistībām Izpildu komiteja izskata, lai panāktu vienošanos par finanšu saistību nokārtošanu. Ikvienu šādu vienošanos iesniedz apstiprināšanai grupas sanāksmē.5. pantsIzstāšanās no grupasLai dalībvalsts valdības paziņojums par izstāšanos stātos spēkā 30. jūnijā, to rakstiski iesniedz ģenerālsekretāram līdz 1. februārim, un dalībvalstu valdībām, kas iesniedz paziņojumu pēc 1. februāra, ir jāveic dalības iemaksa par nākamo secīgo finanšu gadu, izņemot gadījumu, kad lēmumu par izstāšanos pieņem statūtos vai rezolūcijā veikto izmaiņu dēļ, kas dalībvalsts valdībai nav pieņemamas, pamatojoties uz ko atceļ prasību iesniegt paziņojumu un atbrīvo no finanšu saistībām. Ikvienu šādu paziņojumu par izstāšanos ģenerālsekretārs pēc tā saņemšanas pēc iespējas ātrāk dara zināmu pārējām dalībvalstu valdībām.6. pantsRevidentu iecelšana un kompetencea) Statūtu 33. pantā paredzētā revidentu iecelšana notiek pēc ģenerālsekretāra ieteikuma, kas, apspriežoties ar Izpildu komitejas priekšsēdētāju, ir atbildīgs par revidentu darbības uzraudzību un pretendentu uzaicināšanu no juridiski pilnvarotiem revīzijas uzņēmumiem vismaz reizi četros gados.b) Revidentu iecelšanas noteikumus ik gadu nosaka Izpildu komiteja, ņemot vērā nepieciešamību periodiski pārskatīt sekretariāta vadības un pārvaldes efektivitāti.7. pantsGada sanāksmea) Ģenerālsekretārs paredz pietiekamu summu budžetā grupas sanāksmes rīkošanai Londonā.b) Ja grupa rīko sanāksmi pēc dalībvalsts valdības uzaicinājuma, uzņēmēja valdība apņemas segt visus izdevumus, kas saistībā ar sanāksmi sekretariātam rodas papildus budžetā paredzētajai summai.c) Ja izdevumi, kas sekretariātam ir radušies saistībā ar sanāksmi, ir mazāki nekā budžetā paredzētā summa, atlikumu ieskaita apgrozāmajos līdzekļos.8. pantsEkonomikas komitejaa) Grupa izveido Ekonomikas komiteju, kas tiekas katrā gada sanāksmē un grupas sanāksmē. Tajā ir visi grupas locekļi, kas vēlas tajā darboties, un tai palīdz Rūpniecības nozaru konsultatīvā grupa.b) Ekonomikas komitejas priekšsēdētāju, kas ir pazīstama persona, komiteja ievēlē no savu locekļu vidus uz diviem gadiem.c) Komitejas uzdevums ir saskaņot, uzraudzīt un pārskatīt sekretariāta darba programmas saimnieciskos un tehniski saimnieciskos aspektus un sniegt ierosinājumus grupai attiecībā uz darba programmā sagatavoto dokumentu veidošanu, papildināšanu un publicēšanu.d) Izskatot darba programmu, Ekonomikas komiteja ņem vērā visus Rūpniecības nozaru konsultatīvās grupas viedokļus un ieteikumus.9. pantsRūpniecības nozaru konsultatīvā grupaa) Ekonomikas komiteja izveido rūpniecības nozaru konsultatīvo grupu, lai nodrošinātu saziņu, kurā piedalās visas ar kaučuka nozari saistītās puses, to skaitā rūpniecības, tirdzniecības, izglītības, izpētes un tehnoloģiju pārstāvji, kas interesējas par sekretariāta darba programmas virzieniem un tās saturu, kā arī, lai paustu viedokļus un sniegtu ieteikumus par to Ekonomikas komitejai.b) Rūpniecības nozaru konsultatīvās grupas priekšsēdētājs ir ģenerālsekretārs.c) Sekretariāts un Rūpniecības nozaru konsultatīvās grupas locekļi iesaka Ekonomikas komitejai Rūpniecības nozaru konsultatīvās grupas locekļus, ņemot vērā nepieciešamību ietvert plašu interešu loku un locekļu iespējas piedalīties sanāksmēs. Rūpniecības nozaru konsultatīvā grupa iesniedz saskaņotu dalībnieku sarakstu apstiprināšanai katrā Ekonomikas komitejas sanāksmē.d) Rūpniecības nozaru konsultatīvā grupa tiekas īsi pirms katras gada sanāksmes vai grupas sanāksmes un citos laikos pēc Izpildu komitejas vienošanās, lai:i) apspriestu saimnieciskos un tehniski saimnieciskos faktorus, kas ietekmē elastomēra nozari, un tās tālāko attīstību;ii) pārskatītu un apspriestu sekretariāta darba programmas virzību un sniegtu ieteikumus jautājumu iekļaušanai programmā;iii) pārskatītu un pārraudzītu Kopējo izejvielu fonda un citu iestāžu finansēto projektu virzību, un lai pārskatītu jaunos iesniedzamos piedāvājumus finansējuma saņemšanai;iv) sagatavotu visus ziņojumus un ieteikumus, ko uzskata par lietderīgiem sniegt Ekonomikas komitejai.e) Rūpniecības nozaru konsultatīvās grupas locekļi ir tiesīgi bez maksas apmeklēt Starptautisko kaučuka forumu, ja tie īsi pirms foruma apmeklē rūpniecības nozaru konsultatīvās grupas locekļu sanāksmi.10. pantsPartneruzņēmumu grupaa) Ģenerālsekretārs nodibina partneruzņēmumu grupu, lai veicinātu nozares un sekretariāta sadarbību. Samaksājot attiecīgu gada biedru naudu, grupā var piedalīties ikviens uzņēmums vai organizācija, kam ir interese par kaučuka nozari.b) Gada biedru naudu ik gadu apstiprina Izpildu komiteja, un tās apmēru nosaka atkarībā no priekšrocībām, ko sniedz dalība, un atkarībā no tā, vai uzņēmums/organizācija atrodas dalībvalstī, vai valstī, kas nav dalībvalsts..c) Partneruzņēmumu grupas locekļi ir tiesīgi saņemt:i) bezmaksas abonementu ikmēneša izdevumam Rubber Statistical Bulletin un žurnālam International Rubber Digest;ii) sekretariāta ar darba programmu saistīto dokumentu bezmaksas kopijas;iii) brīvu pieeju visai sekretariāta informācijas datu bāzei un informācijai no sekretariāta darbiniekiem, ja šādas informācijas sniegšana ir attiecīgo darbinieku darba pienākumos;iv) vienu bezmaksas vietu katrā Starptautiskajā kaučuka forumā;v) ielūgumu vienai personai apmeklēt Kaučuka statistikas ekspertu komitejas un Rūpniecības nozaru konsultatīvās grupas sanāksmes, ja apmeklējuma maksu apmaksā šīs grupas loceklis.d) Tiesības izmantot minētās priekšrocības, ko sniedz dalība partneruzņēmumu grupā, ir liegtas, ja sešu mēnešu laikā pēc dalības gadadienas nav samaksāta ikgadējā maksa, un dokumentus un ziņojumus nepiegādā, kamēr biedru nauda nav samaksāta.11. pantsPriekšsēdētāja vietnieka iecelšanaa) Priekšsēdētāja vietnieku parasti ieceļ vai ievēlē visām komitejām vai padomdevēju grupām, ko grupa ieceļ saskaņā ar statūtu 24. punktu. Priekšsēdētāja vietnieks ievēlētā priekšsēdētāja prombūtnes laikā darbojas kā komitejas vai padomdevējas grupas priekšsēdētājs. Abu minēto personu prombūtnes laikā priekšsēdētāju uz sanāksmes laiku ievēlē no klātesošo vidus.b) Statistikas komiteja no savu locekļu vidus ievēlē savu priekšsēdētāja vietnieku, kas ir pazīstama persona un pilda amatu līdz nākamajai komitejas sanāksmei, bet kuru var pārvēlēt.c) Kaučuka statistikas ekspertu komiteja no savu locekļu vidus katrā sanāksmē ievēlē konkrētu personu par savu priekšsēdētāja vietnieku, kura iecelšana ir jāapstiprina statistikas komitejai un kurš pilda amatu līdz nākamajai kaučuka statistikas ekspertu gada sanāksmei, bet kuru var pārvēlēt.d) Ekonomikas komiteja no savu locekļu vidus ievēlē priekšsēdētāja vietnieku, kas ir pazīstama persona un pilda amata pienākumus divus gadus, bet kuru var pārvēlēt.e) Rūpniecības nozaru konsultatīvā grupa no savu locekļu vidus ievēlē savu priekšsēdētāja vietnieku, kas ir pazīstama persona un ir jāapstiprina Ekonomikas komitejai, un pilda amata pienākumus līdz nākamajai Rūpniecības nozaru konsultatīvās grupas gada sanāksmei, bet kuru var pārvēlēt.12. pantsĢenerālsekretāra iecelšanaa) Ģenerālsekretāru grupa ieceļ saskaņā ar statūtu 22. pantu grupas ārkārtas sanāksmē vai delegāciju vadītāju sanāksmē, izvēloties no ne vairāk kā diviem kandidātiem, kurus grupai iesaka īpaši šim nolūkam izveidota atlases komiteja.b) Atlases komiteju nodibina Izpildu komiteja, parasti vismaz divpadsmit mēnešus pirms pašreizējā ģenerālsekretāra pilnvaru laika beigām.c) Atlases komitejā ir grupas priekšsēdētājs un Izpildu komitejas priekšsēdētājs, kuri attiecīgi ir atlases komitejas priekšsēdētājs un vietnieks, kā arī citi Izpildu komitejas locekļi, kuri vēlas apmeklēt sanāksmi. Pašreizējais ģenerālsekretārs apmeklē Atlases komitejas sanāksmes kā padomdevējs bez balsošanas tiesībām. Dalībvalstu valdības sedz visas izmaksas un izdevumus, kas rodas, to pārstāvjiem apmeklējot atlases komitejas sanāksmes un piedaloties atlases procedūrā.d) Atlases komiteja vienojas par sludinājuma veidu ģenerālsekretāra amatam. Sludinājumu laikraksta The Economist attiecīgā nodaļā publicē divas reizes, bet izdevumā Rubber Statistical Bulletin un žurnālā International Rubber Digest – vienu reizi. Sludinājumu kopijas ir pieejamas dalībvalstu valdībām, kas nodrošina to izplatīšanu kaučuka nozares aprindās savās valstīs.e) Sludinājumā ir noteikts inter alia, ka sākotnēji amatā ieceļ uz trim gadiem līmenī, kas ir līdzvērtīgs Apvienoto Nāciju sistēmas D1 līmenim, un ka izmaksas, kas radušās, apmeklējot intervijas, ir jāsedz pretendentiem.f) Pieteikumus saņem ģenerālsekretārs, kas ir atbildīgs par darbinieku pieņemšanas procesa administratīvajiem aspektiem.g) Atlases komiteja tiekas, lai sagatavotu īsu sarakstu, kurā ir ne vairāk kā seši intervijai izvēlēti pretendenti. Šajā atlases procesā priekšroka ir pretendentiem, kas ir dalībvalstu pilsoņi, kuriem ir atzītas universitātes diploms vai līdzvērtīga profesionālā kvalifikācija attiecīgajā jomā un kuriem ir pieredze kaučuka nozarē.h) Lai grupai ieteiktu pretendentu apstiprināšanai ģenerālsekretāra amatā, intervijas ar atlasītajiem kandidātiem rīko, lai vienbalsīgi vai ar konsensu izvēlētos kandidātu ar nepieciešamo pieredzi, personiskajām īpašībām, objektivitāti un spēju efektīvi strādāt ar vecākajiem dalībvalstu vai citu valstu valdību locekļiem, starptautiskām un privātām organizācijām. Ja nav iespējams vienoties par vienu pretendentu, grupai var iesniegt divus ar konsensu izvēlētus pretendentus. Kandidāta aizstājēja kandidatūru parasti iesniedz gadījumā, ja izvēlētais kandidāts nespēj stāties pie amata pildīšanas veselības apstākļu vai citu iemelsu dēļ.i) Ģenerālsekretāra iecelšana notiek grupas ārkārtas sanāksmē vai, nepieciešamības gadījumā, īpaši sasauktā delegāciju vadītāju sanāksmē. Gadījumā, ja atlases komiteja ir ieteikusi divus kandidātus un nav iespējams vienbalsīgi vai ar konsensu vienoties par iecelšanu, lēmumu pieņem balsojot, kā paredzēts reglamenta 1. panta b) un c) punktā. Lēmuma pieņemšanai ir nepieciešams divu trešdaļu klātesošo un balsojošo balsu vairākums ar nosacījumu, ka ir nepieciešams apstiprinošs dabiskā kaučuka ražotāju un patērētāju vienkāršais balsu vairākums, kuru skaita atsevišķi. Lēmums nepieņem, balsojot pa pastu.--------------------------------------------------


title: 2005/167/EK: Komisijas Lēmums (2005. gada 28. februāris) par Kopienas finansiālo ieguldījumu, lai CD-ROM formātā publicētu darba materiālus, kas sagatavoti 2004. gada februārī rīkotajā SEB Vispasaules konferencē par dzīvnieku labturību

text:
               1.3.2005

               LV

               Eiropas Savienības Oficiālais Vēstnesis

               L 55/92

      KOMISIJAS LĒMUMS

   (2005. gada 28. februāris)
   par Kopienas finansiālo ieguldījumu, lai CD-ROM formātā publicētu darba materiālus, kas sagatavoti 2004. gada februārī rīkotajā SEB Vispasaules konferencē par dzīvnieku labturību
   (2005/167/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 20. pantu,
   tā kā:

               (1)

               Saskaņā ar Lēmumu 90/424/EEK Kopiena uzņemas veikt vai palīdz dalībvalstīm uzņemties veikt tehniskos un zinātniskos pasākumus, kas vajadzīgi, lai izstrādātu Kopienas tiesību aktus veterinārijas jomā, kā arī pilnveidotu veterināro izglītību vai apmācību.

               (2)

               Kopiena, izstrādājot un izplatot SEB Vispasaules konferences tehniskos un zinātniskos materiālus, palīdz pilnveidot Kopienas tiesību aktus veterinārijas jomā, kā arī veterināro izglītību vai apmācību.

               (3)

               Ar Komisijas 2003. gada 5. decembra Lēmumu 2004/72/EK par Kopienas finansiālo ieguldījumu SEB Vispasaules konferencē par dzīvnieku labturību 2004. gadā (2) noteikts, ka finansējums ar SEB konferenci par dzīvnieku labturību 2004. gadā saistīto tehnisko un zinātnisko materiālu publicēšanas un izplatīšanas pasākumam piešķirams no Eiropas Savienības 2003. gada budžeta B1-331 budžeta pozīcijas maksimāli EUR 40 000 apmērā.

               (4)

               Lai gan konferences darba materiāli papīra formātā tika sagatavoti un izplatīti 2004. gada maijā, nav gaidāms, ka CD-ROM versija būs pieejama un attiecīgais faktūrrēķins tiks izrakstīts agrāk par 2005. gada februāri.

               (5)

               Piešķirto nesadalīto maksājumu kredītu termiņš šim pasākumam ir beidzies 2004. gada 31. decembrī.

               (6)

               Tādēļ ir lietderīgi pasākumam, kura nolūks ir konferences materiālu CD-ROM versijas sagatavošana, piešķirt finansējumu no Eiropas Savienības 2005. gada budžeta 17.04.02 budžeta pozīcijas maksimāli EUR 25 000 apmērā.

               (7)

               Šajā lēmumā minētie pasākumi atbilst Pastāvīgās pārtikas aprites un dzīvnieku veselības komitejas atzinumam,

         IR NOLĒMUSI TURPMĀKO.
   Vienīgais pants
   Apropriācijas no Eiropas Savienības 2005. gada budžeta 17.04.02 budžeta pozīcijas var izmantot maksimāli EUR 25 000 apmērā, lai veiktu galīgos maksājumus saistībā ar pasākumu “2004. gada februārī rīkotās SEB Vispasaules konferences par dzīvnieku labturību tehnisko un zinātnisko materiālu publicēšana un izplatīšana CD-ROM formātā”, kuru Komisija apstiprinājusi 2003. gada 5. decembrī.

      Briselē, 2005. gada 28. februārī

            Komisijas vārdā —

            Komisijas loceklis

         Markos KYPRIANOU

      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu 2003/99/EK (OV L 325, 12.12.2003., 31. lpp.).

      (2)  OV L 16, 23.1.2004., 56. lpp.


title: Padomes Lēmums (2004. gada 13. decembris), ar ko ieceļ Migrējošo darba ņēmēju sociālā nodrošinājuma padomdevēja komitejas locekļus un locekļu aizstājējus no Itālijas un Zviedrijas

text:
               18.1.2005

               LV

               Eiropas Savienības Oficiālais Vēstnesis

               C 12/16

      PADOMES LĒMUMS

   (2004. gada 13. decembris),
   ar ko ieceļ Migrējošo darba ņēmēju sociālā nodrošinājuma padomdevēja komitejas locekļus un locekļu aizstājējus no Itālijas un Zviedrijas
   (2005/C 12/05)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 1408/71 (1971. gada 14. jūnijs) par sociālā nodrošinājuma shēmu piemērošanu algotiem darba ņēmējiem, pašnodarbinātajiem un to ģimenēm, kas pārvietojas Kopienas teritorijā (1), jo īpaši tās 82. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā

               (1)

               Padome ar 2004. gada 4. oktobra Lēmumu (2) ir iecēlusi Migrējošo darba ņēmēju sociālā nodrošinājuma padomdevējas komitejas locekļus un to aizstājējus laikposmam no 2004. gada 23. septembra līdz 2006. gada 22. septembrim, izņemot minētās komitejas locekļus un to aizstājējus no Itālijas un Zviedrijas;

               (2)

               Itālijas un Spānijas valdības ir piedāvājušas kandidātus brīvajām amata vietām,

         IR VIENOJUSIES PAR TURPMĀKO.
   Vienīgais pants
   Ar šo par Migrējošo darba ņēmēju sociālā nodrošinājuma padomdevējas komitejas locekļiem un to aizstājējiem uz laikposmu līdz amata pilnvaru termiņa beigām 2006. gada 22. septembrī ieceļ šādas personas:
   I   VALDĪBU PĀRSTĀVJI

               Valsts

               Locekļi

               Aizstājēji

               Itālija

               Maria Grazia CATALDI kundze
               Augusto VACCARO kungs

               Alessandro LOMBARDI kungs

               Zviedrija

               Lena MALMBERG kundze
               Eivy HÄGGSTRÖM kundze

               Bjarne ALMSTRÖM kungs

         II   ARODBIEDRĪBU PĀRSTĀVJI

               Valsts

               Locekļi

               Aizstājēji

               Itālija

               Gina TURATTO kundze
               Gianluca LODETTI kungs

               Michele ZERILLO kungs

               Zviedrija

               Ellen NYGREN kundze
               Ulf ANDRÉASSON kungs

               Marie-Louise STRÖMGREN kundze

         III   DARBA DEVĒJU ORGANIZĀCIJU PĀRSTĀVJI

               Valsts

               Locekļi

               Aizstājēji

               Itālija

               Paola ASTORRI kundze
               Gaetana PAGANO kundze

               Armando OCCHIPINTI kungs

               Zviedrija

               Sofia BERGSTRÖM kundze
               Agneta ÅHLIN kundze

               Hans GIDHAGEN kungs

      Briselē, 2004. gada 13. decembrī

            Padomes vārdā —

            priekšsēdētājs

         B.R. BOT

      (1)  OV L 149, 5.7.1971., 2. lpp. Regulā jaunākie grozījumi izdarīti ar Regulu (EEK) OV L 149, 5.7.1971., 2. lpp. Jaunākie grozījumi Regulā izdarīti ar Regulu Nr. 1945/93 (EEK) (OV L 181, 23.7.1993., 1. lpp.).

      (2)  Lēmums vēl nav publicēts “Oficiālajā Vēstnesī” .


title: 2006/62/EK: Padomes Lēmums ( 2006. gada 23. janvāris ), kas dod iespēju valstīm, uz kurām attiecas Eiropas Kaimiņattiecību politika, kā arī Krievijai gūt labumu no Tehniskās palīdzības un informācijas apmaiņas programmas ( TAIEX )

text:
               4.2.2006

               LV

               Eiropas Savienības Oficiālais Vēstnesis

               L 32/80

      PADOMES LĒMUMS

   (2006. gada 23. janvāris),
   kas dod iespēju valstīm, uz kurām attiecas Eiropas Kaimiņattiecību politika, kā arī Krievijai gūt labumu no Tehniskās palīdzības un informācijas apmaiņas programmas (TAIEX)
   (2006/62/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 181.a panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Līdzšinējā pieredze pirmspievienošanās palīdzības jomā liecina, ka centralizēta netiešā vadība ir noderīgs instruments, jo īpaši attiecībā uz Tehniskās palīdzības un informācijas apmaiņas programmas (TAIEX) darbībām.

               (2)

               Saskaņā ar Komisijas stratēģijas dokumentu, kas pieņemts 2004. gada maijā, Eiropas Kaimiņattiecību politikas (EKP) mērķis ir kopīgi ar kaimiņvalstīm izmantot 2004. gada Eiropas Savienības paplašināšanās priekšrocības, kā arī paplašināšanās procesā radītos instrumentus un pieredzi, lai tuvinātu partnervalstis ES, tādējādi veicinot to pakāpenisku ekonomisko integrāciju un padziļinot politisko sadarbību. Tādēļ Eiropas Kaimiņattiecību politikā iesaistītajām valstīm vajadzētu būt iespējai gūt labumu no TAIEX.

               (3)

               ES un Krievijas 15. augstākā līmeņa sanāksmes laikā 2005. gada 10. maijā ES un Krievija pieņēma virzības plānus četru kopīgo teritoriju izveidošanai, kuros ir izvirzīti līdzīgi uzdevumi kā EKP, proti, pastiprināt divpusējo sadarbību un īstenot reglamentējošu konverģenci un tiesību aktu tuvināšanu augstākiem standartiem.

               (4)

               Nākotnē Krievijai būs tiesības saņemt finansējumu saskaņā ar Eiropas Kaimiņattiecību un partnerattiecību instrumentu (EKPI).

               (5)

               Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (Finanšu regula), 54. panta 2. punktā (2) paredzēta iespēja izmantot Kopienas budžeta izpildei centralizētu netiešo vadību un noteiktas konkrētas prasības tā izpildei, ja to atļauj attiecīgās programmas pamatdokuments.

               (6)

               Ir nepieciešama saskaņota palīdzības īstenošana, izmantojot TAIEX. Tādēļ šim lēmumam būtu jāpiemēro tāda pati pieeja kā Padomes 1989. gada 18. decembra Regulai (EEK) Nr. 3906/89 par ekonomisko palīdzību dažām Centrāleiropas un Austrumeiropas valstīm (3) (Phare), Padomes 2000. gada 5. decembra Regulai (EK) Nr. 2666/2000 par palīdzību Albānijai, Bosnijai un Hercegovinai, Horvātijai, Dienvidslāvijas Federatīvajai Republikai un Bijušajai Dienvidslāvijas Maķedonijas Republikai (4) (CARDS), un Padomes 2001. gada 17. decembra Regulai (EK) Nr. 2500/2001 par pirmspievienošanās finansiālo palīdzību Turcijai (5).

               (7)

               Daļa Padomes Regulas (EK, Euratom) Nr. 99/2000 (1999. gada 29. decembris) attiecībā uz palīdzības sniegšanu partnervalstīm Austrumeiropā un Vidusāzijā (6) darbību atbilst Euratom līguma darbības jomai. Šos aspektus šis lēmums neskar,

         IR NOLĒMUSI ŠĀDI.
   1. pants
   Šā lēmuma mērķis ir dot iespēju valstīm, uz kurām Eiropas Kaimiņattiecību politika, kā arī Krievijai, un jo īpaši tām valstīm, kas šobrīd īsteno rīcības vai virzības plānus, gūt labumu no atbalsta, kas pieejams ar TAIEX starpniecību, kas nodrošinās mērķtiecīgu tehnisko palīdzību partnervalstīm, palīdzot izprast un izstrādāt ar rīcības plāniem saistītus tiesību aktus, un sniegs atbalstu saistībā ar to ieviešanu un piemērošanu.
   2. pants
   Lai īstenotu Padomes 1996. gada 23. jūlija Regulu (EK) Nr. 1488/96 par finansiāliem un tehniskiem pasākumiem (MEDA) ekonomikas un sociālo struktūru reformu atbalstam Eiropas–Vidusjūras reģiona valstu partnerattiecībās (7) un Regulu (EK, Euratom) Nr. 99/2000, Komisija var nolemt saskaņā ar Finanšu regulas 54. panta 2. punkta c) apakšpunktu uzdot risināt uzdevumus, kas ietver valsts varas īstenošanu un jo īpaši finanšu īstenošanas uzdevumus, kas izriet no šā lēmuma, struktūrai, kas īsteno TAIEX programmu saskaņā ar Regulu (EEK) Nr. 3906/89, Regulu (EK) Nr. 2666/2002 un Regulu (EK) Nr. 2500/2001.
   3. pants
   Šis lēmums neattiecas uz darbībām, kuras īsteno atbilstoši Regulai (EK, Euratom) Nr. 99/2000 un kas atbilst Euratom līguma darbības jomai.
   4. pants
   Šajā lēmumā atļautās darbības finansē no 19 06 01. budžeta pozīcijas “Palīdzība partnervalstīm Austrumeiropā un Vidusāzijā” un ar to saistītās 19 01 04 07. budžeta pozīcijas, kas paredzēta administratīvās pārvaldes izdevumiem, kā arī no 19 08 02 01. budžeta pozīcijas “MEDA (pasākumi ekonomikas un sociālo struktūru reformu atbalstam Vidusjūras reģiona trešajās valstīs)” un ar to saistītās 19 01 04 06. budžeta pozīcijas, kas paredzēta administratīvās pārvaldes izdevumiem.

      Briselē, 2006. gada 23. janvārī

            Padomes vārdā —

            Priekšsēdētājs

         J. PRÖLL

      (1)  Vēl nav publicēts Eiropas Savienības Oficiālajā Vēstnesī.

      (2)  OV L 248, 16.9.2002., 1. lpp.

      (3)  OV L 375, 23.12.1989., 11. lpp. Regulā jaunākie grozījumi izdarīti ar Regulu (EK) Nr. 2257/2004 (OV L 389, 30.12.2004., 1. lpp.).

      (4)  OV L 306, 7.12.2000., 1. lpp. Regula jaunākie grozījumi izdarīti ar Regulu (EK) Nr. 2112/2005 (OV L 344, 27.12.2005., 23. lpp.).

      (5)  OV L 342, 27.12.2001., 1. lpp. Regulā jaunākie grozījumi izdarīti ar Regulu (EK) Nr. 2112/2005.

      (6)  OV L 12, 18.1.2000., 1. lpp.

      (7)  OV L 189, 30.7.1996., 1. lpp. Regulā jaunākie grozījumi izdarīti ar Regulu (EK) Nr. 2112/2005.


title: 2012/403/ES: Padomes Lēmums ( 2012. gada 10. jūlijs ), ar ko ieceļ sešus Reģionu komitejas locekļus un astoņus locekļu aizstājējus no Bulgārijas

text:
               18.7.2012

               LV

               Eiropas Savienības Oficiālais Vēstnesis

               L 188/16

         PADOMES LĒMUMS
   (2012. gada 10. jūlijs),
   ar ko ieceļ sešus Reģionu komitejas locekļus un astoņus locekļu aizstājējus no Bulgārijas
   (2012/403/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Bulgārijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Katya DOYCHEVA kundzes, Dora IANKOVA kundzes, Orhan MUMUN kunga, Penka PENKOVA kundzes, Georgi SLAVOV kunga un Bozhidar YOTOV kunga pilnvaru termiņa beigām ir atbrīvojušās sešas Reģionu komitejas locekļu vietas. Pēc Ivo ANDONOV kunga, Shukran IDRIZ kundzes, Veselin LICHEV kunga, Rumen RASHEV kunga, Svetlin TANCHEV kunga un Nayden ZELENOGORSKI kunga pilnvaru termiņa beigām ir atbrīvojušās sešas Reģionu komitejas locekļu aizstājēju vietas. Pēc Ahmed AHMEDOV kunga un Krassimir KOSTOV kunga iecelšanas Reģionu komitejas locekļa amatā atbrīvosies divas Reģionu komitejas locekļa aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa/locekļa aizstājēja amatā tiek iecelti:

               a)

               par komitejas locekļiem:

                           —

                              Ahmed AHMEDOV kungs, Tsar Kaloyan pašvaldības vadītājs,

                           —

                              Tanya HRISTOVA kundze, Gabrovo pašvaldības vadītāja,

                           —

                              Krassimir KOSTOV kungs, Shumen pašvaldības vadītājs,

                           —

                              Madzhid MANDADZHA kungs, Stambolovo pašvaldības vadītājs,

                           —

                              Zhivko TODOROV kungs, Stara Zagora pašvaldības vadītājs,

                           —

                              Luydmil VESSELINOV kungs, Popovo pašvaldības vadītājs;

                     kā arī

               b)

               par locekļu aizstājējiem:

                           —

                              Nida AHMEDOV kungs, Kaolinovo pašvaldības vadītājs,

                           —

                              Ivan ALEKSIEV kungs, Pomorie pašvaldības vadītājs,

                           —

                              Atanas KAMBITOV kungs, Blagoevgrad pašvaldības vadītājs,

                           —

                              Kornelia MARINOVA kundze, Lovech pašvaldības padomniece,

                           —

                              Sebihan MEHMED kundze, Krumovgrad pašvaldības vadītāja,

                           —

                              Anastassya MLADENOVA kundze, Peshtera pašvaldības padomniece,

                           —

                              Fahri MOLAYSSENOV kungs, Madan pašvaldības vadītājs,

                           —

                              Georgi SLAVOV kungs, Yambol pašvaldības vadītājs.

         2. pants
   Šis lēmums stājas spēkā tā pieņemšanas dienā.

      Briselē, 2012. gada 10. jūlijā

            Padomes vārdā –

            priekšsēdētājs

         V. SHIARLY

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums (1988. gada 21. novembris) par Eiropas Ekonomikas kopienas un Sīrijas Arābu Republikas Sadarbības nolīguma Papildprotokola noslēgšanu

text:
Svarīgs juridisks paziņojums

|

31988D0598

Oficiālais Vēstnesis L 327 , 30/11/1988 Lpp. 0057 - 0057 Speciālizdevums somu valodā: Nodaļa 11 Sējums 14 Lpp. 0190  Speciālizdevums zviedru valodā: Nodaļa 11 Sējums 14 Lpp. 0190

		Padomes lēmums(1988. gada 21. novembris)par Eiropas Ekonomikas kopienas un Sīrijas Arābu Republikas Sadarbības nolīguma Papildprotokola noslēgšanu(88/598/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 238. pantu,ņemot vērā Komisijas ieteikumu,ņemot vērā Eiropas Parlamenta piekrišanu [1],tā kā jāapstiprina 1977. gada 18. janvārī Briselē parakstītais Eiropas Ekonomikas kopienas un Sīrijas Arābu Republikas Sadarbības nolīguma papildprotokols [2],IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Ekonomikas kopienas un Sīrijas Arābu Republikas Sadarbības nolīguma Papildprotokols.Protokola teksts ir pievienots lēmumam.2. pantsPadomes priekšsēdētājs sniedz Protokola 5. pantā paredzēto paziņojumu [3].3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Briselē, 1988. gada 21. novembrīPadomes vārdā —priekšsēdētājsTh. Pangalos[1] OV C 290, 14.11.1988.[2] OV L 269, 27.9.1978., 2. lpp.[3] OV L 327, 30.11.1988., 64. lpp.--------------------------------------------------


title: Padomes Lēmums (KĀDP) 2016/1711 (2016. gada 27. septembris), ar ko groza Kopējo nostāju 2001/931/KĀDP par konkrētu pasākumu īstenošanu cīņā pret terorismu

text:
               27.9.2016

               LV

               Eiropas Savienības Oficiālais Vēstnesis

               LI 259/3

         PADOMES LĒMUMS (KĀDP) 2016/1711
   (2016. gada 27. septembris),
   ar ko groza Kopējo nostāju 2001/931/KĀDP par konkrētu pasākumu īstenošanu cīņā pret terorismu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP (1), ar ko piemēro dažus ierobežojošus pasākumus personām, grupām un vienībām, kas uzskaitītas pielikumā.

               (2)

               Ņemot vērā Kolumbijas miera nolīgumu, būtu jāaptur pasākumi pret vienu vienību, ņemot vērā īpašu pārskatīšanu, ko Padome veic pēc sešiem mēnešiem.

               (3)

               Tāpēc būtu attiecīgi jāgroza Kopējā nostāja 2001/931/KĀDP,

         IR PIEŅĒMUSI ŠO LĒMUMU.
   1. pants
   Kopējo nostāju 2001/931/KĀDP groza šādi:
   kopējās nostājas 5. pantam pievieno šādu daļu:

      “Pasākumus, kas minēti 2., 3. un 4. pantā, ciktāl tie attiecas uz “Fuerzas armadas revolucionarias de Colombia” – “FARC” (“Revolutionary Armed Forces of Colombia”), aptur.”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2016. gada 27. septembrī

            Padomes vārdā –

            priekšsēdētāja

         F. MOGHERINI

      (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).


title: Komisijas lēmums (2003. gada 5. novembris), ar ko izveido Eiropas Banku uzraudzītāju komitejuDokuments attiecas uz EEZ.

text:
Svarīgs juridisks paziņojums

|

32004D0005

Oficiālais Vēstnesis L 003 , 07/01/2004 Lpp. 0028 - 0029

		Komisijas lēmums(2003. gada 5. novembris),ar ko izveido Eiropas Banku uzraudzītāju komiteju(Dokuments attiecas uz EEZ)(2004/5/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā:(1) 2001. gada 1. jūnijā Komisija pieņēma Lēmumus 2001/527/EK [1] un 2001/528/EK [2], ar ko izveido attiecīgi Eiropas Vērtspapīru regulatoru komiteju un Eiropas Vērtspapīru komiteju.(2) Savās 2002. gada 5. februāra un 21. novembra rezolūcijās Eiropas Parlaments atbalstīja četru līmeņu pieeju Eiropas vērtspapīru tirgus regulējumam, kas atbalstīts Viedo komitejas nobeiguma ziņojumā, un aicināja attiecināt dažus minētās pieejas aspektus uz banku nozari un apdrošināšanas nozari, ja Padome skaidri apņemsies uzsākt reformu, lai nodrošinātu pareizu institūciju līdzsvaru.(3) 2002. gada 3. decembrī Padome aicināja Komisiju īstenot šādus pasākumus banku nozarē un apdrošināšanas nozarē, kā arī fondēto pensiju nozarē, un, cik vien iespējams drīz izveidot jaunas komitejas, kas darbosies kā padomdevējas iepriekš minētajās nozarēs.(4) Jāizveido neatkarīga iestāde, kas darbotos kā izvērtētāja, diskusiju un padomdevēja iestāde Komisijā banku darbības regulējuma un pārraudzības jomā.(5) Minētā iestāde – Eiropas Banku uzraudzītāju komiteja – turpmāk tekstā "Komiteja", sniedz savu ieguldījumu vienotā un savlaicīgā Kopienas tiesību aktu piemērošanā dalībvalstīs, kā arī uzraudzības prakses saskaņošanā Kopienā.(6) Komiteja veicina sadarbību banku darbības jomā, piemēram, informācijas apmaiņu.(7) Komitejas izveide neierobežo banku uzraudzības organizēšanu valsts vai Kopienas līmenī.(8) Komitejas sastāvs atspoguļo banku uzraudzības organizāciju un ņem vērā centrālo banku lomu banku nozares vispārējās stabilitātes nodrošināšanā valsts un Kopienas līmenī. Skaidri jānosaka tiesības, kādas ir dažādu kategoriju dalībniekiem. Jo īpaši katras dalībvalsts kompetentas uzraudzības iestādes uzņemas vadību un tām ir dotas balsstiesības; konfidenciālās diskusijās par atsevišķām uzraugāmām iestādēm vajadzības gadījumā piedalās tikai kompetentas uzraudzības iestādes un centrālās bankas, kam uzticēts uzraudzīt attiecīgās atsevišķās kredītiestādes.(9) Komiteja organizē savus darbības pasākumus un uztur ciešus darba sakarus ar Komisiju un komiteju, kura ir izveidota ar Komisijas Lēmumu 2004/10/EK (2003. gada 5. novembris), ar ko izveido Eiropas Banku komiteju [3].(10) Komiteja sadarbojas ar citām komitejām finanšu jomā, jo īpaši ar komiteju, kas izveidota ar Lēmumu 2004/10/EK, ar Eiropas Centrālo banku sistēmas Banku uzraudzības komiteju un Eiropas Banku uzraudzītāju kontaktgrupu. Jo īpaši Komitejai ir iespēja uzaicināt novērotājus no citām komitejām banku nozarē un finanšu jomā.(11) Komiteja laikus plaši, atklātā un pārredzamā veidā konsultējas ar tirgus dalībniekiem, patērētājiem un tiešajiem lietotājiem.(12) Katru reizi, kad Komiteja sniedz padomu par noteikumiem, kas piemērojami gan kredītiestādēm, gan ieguldījumu sabiedrībām, tā konsultējas ar iestādēm, kuras ir atbildīgas par to ieguldījumu sabiedrību uzraudzību, kas vēl nav pārstāvētas Komitejā,IR PIEŅĒMUSI ŠO LĒMUMU.1. pantsIzveido neatkarīgu padomdevēju grupu banku uzraudzībai Kopienā – "Eiropas Banku uzraudzītāju komiteju" (turpmāk tekstā – "Komiteja").2. pantsKomiteja dod padomus Komisijai vai nu pēc Komisijas pieprasījuma, ievērojot termiņu, kādu Komisija var noteikt, ņemot vērā jautājuma steidzamību, vai pēc pašas Komitejas iniciatīvas, jo īpaši par izpildes pasākumu projekta sagatavošanu banku darbības jomā.Komiteja dod ieguldījumu Kopienas direktīvu vienotā piemērošanā un dalībvalstu uzraudzības pasākumu saskaņošanā Kopienas teritorijā.Tā veicina uzraudzības sadarbību, tostarp informācijas apmaiņu par atsevišķām pārraugāmām iestādēm.3. pantsKomitejas sastāvā ir šādu iestāžu augsta līmeņa pārstāvji:a) tādu valsts varasiestāžu pārstāvji, kuras atbildīgas par kredītiestāžu uzraudzību, turpmāk tekstā – "kompetentās uzraudzības iestādes";b) valstu centrālo banku pārstāvji, kam uzticēta īpaša atbildība par atsevišķu kredītiestāžu uzraudzību kopā ar kompetentu uzraudzības iestādi;c) centrālo banku pārstāvji, kas nav tieši iesaistīti atsevišķu kredītiestāžu uzraudzībā, tostarp Eiropas Centrālās bankas pārstāvji.Katra dalībvalsts norīko augsta līmeņa pārstāvi dalībai Komitejas sanāksmēs. Eiropas Centrālā banka norīko augsta līmeņa pārstāvi dalībai Komitejā.Komisija piedalās Komitejas sanāksmēs un norīko augsta līmeņa pārstāvi dalībai tās apspriedēs.Ikreiz, kad notiek apmaiņa ar konfidenciālu informāciju par atsevišķu pārraugāmu kredītiestādi, šādā diskusijā piedalās tikai kompetento uzraudzības iestāžu pārstāvji un valstu centrālo banku pārstāvji, kam uzticēta īpaša atbildība par attiecīgās atsevišķās kredītiestādes uzraudzību.Komiteja no kompetento uzraudzības iestāžu pārstāvjiem ievēl priekšsēdētāju.Komiteja var uzaicināt piedalīties tās sanāksmēs ekspertus un novērotājus.4. pantsKomiteja uztur ciešus darba sakarus ar Komisiju un Komiteju, kas izveidota ar Komisijas Lēmumu 2004/10/EK.Tā var izveidot darba grupas. Darba grupās aicina piedalīties Komisiju.5. pantsPirms atzinuma iesniegšanas Komisijai Komiteja laikus plaši, atklātā un pārredzamā veidā konsultējas ar tirgus dalībniekiem, patērētājiem un tiešajiem lietotājiem.Katru reizi, kad Komiteja sniedz padomu par noteikumiem, ko piemēro gan kredītiestādēm, gan ieguldījumu sabiedrībām, tā konsultējas ar tām iestādēm, kuras ir atbildīgas par to ieguldījumu sabiedrību uzraudzību, kas vēl nav pārstāvētas Komitejā.6. pantsKomiteja iesniedz Komisijai gada ziņojumu.7. pantsKomiteja pieņem savu reglamentu un organizē pasākumus savai darbībai, tostarp balsstiesības. Balsstiesības ir tikai kompetento uzraudzības iestāžu pārstāvjiem.8. pantsKomiteja sāk pildīt savus pienākumus 2004. gada 1. janvārī.Briselē, 2003. gada 5. novembrīKomisijas vārdā —Komisijas loceklisFrederik Bolkestein[1] OV L 191, 13.7.2001., 43. lpp.[2] OV L 191, 13.7.2001., 45. lpp.[3] OV L 3, 7.1.2004., 36. lpp.--------------------------------------------------